text:
Kawempe
Abamu ku bagambibwa batigomya Kaleerwe nga batwalibwa ku Poliisi y’e Wandegeya.
Bya MOSES LEMISA
ABATUUZE b'e Kawempe balaajanidde akulira poliisi mu ggwanga Kale Kayihura aveeyo ku bumenyi bw'amateeka obususse mu kitundu kyabwe.
Bagamba nti ensangi zino obumenyi bw'amateeka bungi nga bukolebwa ebibinja by'abavubuka abanywi b'enjaga abasinziira ku Kaleerwe, Bwaise ne Kyebando.
Kati batandise n'okutigomya abantu mu budde obw'emisana. Okusinziira kw'akulira poliisi y'oku Kaleerwe, Steven Okiria batandise ebikwekweto okufuuza ebibinja by'abamenyi b'amateeka, abamenya amayumba g'abatuuze ne babanyagako ebintu byabwe, abasobya ku bakazi n'okuteega abatambuze ne babakuba obutayimbwa.
Steven Bunyondo akulira ebyokwerinda mu Dobbi Zooni ku Kaleerwe agamba nti; “Tubade tugezezzaako okukwata abavubuka bano abakulirwa omuvubuka eyeeyita Kagolo.
Kino ekibinja kimanyiddwa nga ‘Siriimu’ kisangibwa ku Kaleerwe ne Kasolo ekisinziira e Kawempe kyokka bwe tubakwasa poliisi ate yo esalawo kubayimbula, ekintu ekitumazeemu amaanyi ne kiteeka n'obulamu bwaffe mu katyabaga,” bwe yagambye.
Agamba nti waliwo ekibinja kya Bakiwoko Boys ekirimu ababbi abakwata abakazi n'okuteega abantu ne babakuba obutayimbwa.
Ekibinja ekimanyiddwa 'Biso' nga bano bateega abantu ababeera bava ku mirimu ne bababbako ensimbi, amasimu, kkaadi za ATM nga bw'ogaana okubibawa bakufumita biso era bano be bateeberezebwa okufumita abantu ebiso ne babatta n'oluvannyuma ne babasuula ku makubo.
Waliwo omuvubuka amanyiddwa nga Walumbe ng'ono y'akulira ogubinja gw'abavubuka 20 abeeyita ba Nyugunya nga nabo bakola gwa kubba mu kimugunyu.
EBIFO EBIKYAMU
KU mwala awamanyiddwa nga e Wayala, Good Hope Zooni nga basinziira ku Pool Table, ku Northern Bypass emabega w'Ekkanisa ya Life Christian Church, Kibe Zooni ku Ttaawo, Mayinja Zooni ng'eno basinziira mu biyumba ebyavaamu abantu.
Kamalimali zooni e Bwaise, Kimumbasa, mu katale ka Biva mu Ntuuyo, ku God wins ku mwala gwa Lufula, ku luguudo lwa Mambule eno waliyo omuvubuka eyeeyita High Tower alemesa poliisi okukwata


c: text/html

text:
Ebyemizannyo
Bya L. KAGIRI NE L. KAMERE
EBIRABO by’emmere n’ebinywero by’omwenge kata bikalire mu Mityana n’ebitundu ebiriraanyewo olw’essanyu Bannassingo lye baabaddemu nga baaniriza Ssaabasajja Kabaka Muwenda Mutebi eyatuuseeyo okuggulawo emipiira gy’amasaza.
Ebiyitirirwa byazimbiddwa kumpi mu buli kabuga ku luguudo lw’e Mityana era embuutu bakira zisindogoma e Zigoti, Wabigalo n’ebitundu ebirala ng’abantu babinuka masejjere olw’okulaba ku Mutanda.
Kabaka, yatuuse ku ssaawa 1:30 akawungeezi k’Olwokutaano olwo emirimu ne gisannyalala olw’enduulu n’emizira bakira gye bamukubira era olwatuuse, n’ayolekera enju ye eya Matutuma mwe yasuze.
Omuwagizi afudde:
Omu ku bawagizi eyategeereseeko erya Alex nga muvuzi wa boda, eyabadde ayaniriza Kabaka, yalinnyiddwa loole lukululana eyamuttiddewo.
Alex, yasirittuse ku boda n’agwa mu kkubo, loole n’emulinnya.
Emiryango gy’ekisaawe gyagguddwaawo ssaawa 2:00 ku makya g’Olwomukaaga era namungi w’omuntu n’akulumulukuka okuyingira yeerabira ku batabani ba Mukwenda (Ssingo) nga bambalagana n’aba Luweekula (Buweekula).
Kabaka ng'asamba omupiira okuggulawo egy'amasaza egiyindira e Ssingo

robotstxt: allowed

filter: keep


text:
Kampala
Rema
OLUVANNYUMA lwa mwanamuwala Rehema Namakula (soma Rema) eyayimba ‘Sizzle & Sickle’ okusaba aba yunivasite y’e Kyambogo omwaka nga tasoma (Dead year) asobole okufuna obudde okutumbula ekitone kye, ate kati asazeewo ave mu bakadde be n’apangisa hositeero e Wandegeya.
Bwatyo omuntu waffe bwe yagatulobedde mu Gagamel Crew mw’ayimbira. Kigambibwa nti Rema abadde asula ne bakadde be e Kisaasi naye yafunye hositeero okumpi ne YMCA e Wandegeya.
Kino kireetedde abantu okwebuuza nti ayagala okutumbula ekitone ate asula mu hositeero oba alina k’agoba?


text:
Kyengera
Nakate ku poliisi ate mu katono Naalima
Bya HAFSWA NANKANJA
MARIAM Nakate alumiriza bba Godfrey Naalima ow’e Kyengera Mugongo okumukubisa waya n’okumumma obuyambi. Babadde ku poliisi y’e Kyengera
OFIISA: Naalima, omukazi wamuwasa kumutulugunya?
NAALIMA: Ofiisa, oyo bamuyita katula keebisse buka. Baamumpa mu butongole naye olwatuuka mu maka n’atandika okundaga obuze. Tampa kitiibwa n’emmere okugifumba luba lutalo. Yazze kiro okufuna ssente bwe nafulumye okwogera naye jjinja lye lyannyanirizza mu busungu kwe kumukuba.
NAKATE: Wamma ofiisa nfubye okutuukiriza omulimu gwange ng’omukyala kyokka nnyazaala wange ammazeeko emirembe. Yajja n’angoba awaka mmuviire ku nju ze kwe tusula n’agamba mutabaniwe nti bw’atangoba ng’anoonya awalala we tudda.
NAALIMA: Maama tobimuteekamu ggwe wagaana okumuwa ekitiibwa. Ssente ze wanonye nazikuwadde kyokka n’onneesibako nkutwaleko e Bulenga, twabadde tetunnaba na kutuuka ate mbu nnyimirire omale okukuba essimu obwo si bujoozi?
OFIISA: Naalima, ekyo kye kyamukukubizza.
NAALIMA: Bwe yatandise okukuba essimu ne nkyusa booda ne nziruka. Yangoberedde okutuuka awaka n’akonkona n’amayinja awo obusungu we bwavudde?
NAKATE: Ampaayiriza kuba tayagala maama we kumugoba ku nju. Kati olubuto ndukulize w’ani?
OFIISA: Naalima omukazi wamuggya waabwe noonya enju weetongole kubanga otuuse okuvunaanibwa era ogguddwaako omusango gw’okukuba omuntu n’obutalabirira lubuto. (Guli ku fayiro SD: Ref: 39/29/03/2012).


text:
Ssenga
Bano baasangiddwa mu biseera byabwe eby’eddembe ng’omuwala yeesiganye ekibegabega kya munne.
ABANTU abasinga batandika omukwano n’ekigendererwa ky’okuguwangaaza.
Wabula olw’ensonga eziali zimu, oluusi balemwa kino okukituukiriza okukkakkana nga baawukanye.
Singa okwawukana kuno kubaawo nga temuli baana, ebiseera ebisinga kutera okuggwa emirembe. Wabula bwe mubaamu abaana oluusi bikaluba okukkakkana ng’abamu batuuse ne mu kkooti.
Mw. Zedson Wantate kansala mu ddwaaliro lya St. Stephens Hospital e Mpereerwe agamba nti abafumbo bwe baba bafunye obutakkaanya, waliwo ebintu ebiyinza okubayamba ne babigonjoola;
Musseewo kkooti y’amaka gammwe ng’eno erina kubeera mu kisenge. Buli lwe mufuna obutakkaanya eno gye mubujonjoolera ne mukkaanya, gwe gusinze ne yeetonda.
Musobola ensonga okuzitwala ewa ssenga n’abalamula. Bwe muba temugenze wa ssenga, muyinza okufuna omuntu omukulu ate nga mwembi abanguyira ne mumubuulira ku nsonga zammwe, n’abayamba okuzigonjoola.
Singa bigaana, okwewala okutemagana embale, ensonga musobola okuzitwala mu kkooti z’amaka. Zino ze zikola ku nsonga z’abafumbo abafunye obutakkaanya. Bano bagoberera etteeka ly’abafumbo, era bayinza okubatuuza ne muvaawo nga mukkaanyizza.
Ate Can. Naphtali Kabanda ow’obusumba bw’e Mpereerwe agamba nti mu nsonga eno abaagalana bayinza okuzinnyonnyola bannaddiini ne babalung’amya.
John Biriggwaawo kansala ku Holy Cross Hospital e Busula agamba nti waliwo ebizibu abaagalana bye bafuna nga toyinza kubawa magezi kusigala wamu, gamba nga , obusezi, obubbi n’emize emirala.
Biriggwaawo agamba nti waliwo ebintu abafumbo bye basobola okukola okwewala okwawukana.
Okwewala eng’ambo kuba kino ky’ekimu ku bisinga okutta amaka.
Okwewala okukebera essimu y’omwagalwa wo. Zino zitabula nnyo abaagalana era bangi abaawukana olw’ensonga eno.
Okwekkiririzaamu nakyo kikulu mu kukuuma obufumbo.
Okwewala obusungu obwettumbiizi obuyinza okuleeta emitawana singa mufunamu obutakkaanya n’otabufuga.
Okumanya ensobi n’okwetonda nabyo bikulu. Buli lwe weefuula atalina nsobi munno ayongera kunyiiga.


text:
BUUZA OMUSAWO
Nnalwala enziku kati emyaka ebiri nga ngijjanjaba naye egaanyi okuwona. Ennumisa n’eggi erimu naye simanyi oba kiva ku kawuka ka siriimu kuba nako nkalina. Sula
Sula tombuulidde oba oli ku ddagala lya ARVs oba okyali ku lya Septrin. Era sitegedde oba bw’oba weegatta ne munno mukozesa kondomu oba nedda kuba byonna byandituyambye okulowooza lwaki enziku egaanyi okukuwonako.
Naye olina okumanya nti, wadde omuntu alina akawuka ka siriimu atawaanyizibwa nnyo obulwadde obulala olw’abaserikale b’omubiri okubeera abatono nga tebasobola kulwanyisa ndwadde ate tekitegeeza nti omuntu atalina kawuka ye tatawaanyizibwa bulwadde bwa nziku.
Simanyi ngeri ki gye babadde bakujjanjaba naye ekizibu ekiri ku bulwadde bw’ekikaba, bwe bakujjanjaba munno gwe weegatta naye ate nga temukozesa bupiira n’atajjanjabwa era addamu n’abukusiiga.
Nkusaba ku mulundi guno ogende mu ddwaaliro obuuze awali ‘clinic’ y’obulwadde bw’ekikaba naye ogende ne mukyala wo oba muganzi wo naye aweebwe eddagala.
Ekirala bw’oba omira eddagala ofube okugoberera amateeka g’abasawo osobole okuwona kuba nakyo oluusi kiremesa okuwona.


text:
Kampala
Sebaggala
Bya JOSEPH MUTEBI
MUKYALA w’eyali meeya wa Kampala, Seya Nasser Ntege Sebaggala gw’abadde yaakawasa n’amuzaalamu abaana basatu amututte mu FIDA ng’amuvunaana okumusuula mu nju n’amuwambako n’abaana be abasatu b’abadde yaakamuzaalamu ng’ate bakyali bato nnyo.
Sheima Balungi 26, omutuuze w’e Munyonnyo yavudde mu mbeera n’atwala Seya mu kibiina kya FIDA nga yeemulugunya ku ngeri gy’azze amuyisaamu okumala ebbanga n’atuuka n’okumutwalako amabujje.
Agamba nti baasisinkana ne Sebaggala mu 2004 ng’akyakola mu Hotel Equatorial ng’aweereza mmere gye yamulabira ng’agenze okulya n’amubuuza ky’anaalya nga bakasitoma bonna bwe kiba nti olina okumubuuza ng’ayingidde.
Ebigambo ebyamutengula
“Sebaggala yasooka kugamba nti ebyokulya nnali mbimwerabizza ng’ate ebirowoozo byonna bizze ku nze era okuva olwo omukwano tegwadda mabega, wadde nga nnasooka kutya naye bwe yandaga ssente ne zintengula,” Balungi alabika ng’omusajja akyamwagalira ddala bwe yannyonnyodde.
Balungi mu Bukedde
Yayongeddeko nti Sebaggala yamupangisiza enju e Munyonyo ya 350,000/- okusooka wadde kati ng’eri mu 400,000/- era olwamuzaalira omwana asooka Shamim Nabaggala 6, n’atandika okumutabukira nga tayagala nakumuwa buyambi bwa mwana ng’ate yali yamugaana okukola n’awalirizibwa okugenda mu baganda be okuli Hon Latif Ssebaggala eyayingira mu nsonga ne batuula ewa Kajjumbi ne babimala era ne badding’ana nga mu wiiki abadde aggyayo emirundi ng’ena.
Nnazaala omwana omulala ayitibwa Musa Ntege 4, kwennayongera ne Rehema Nakimuli ow’omwaka ogumu n’ekitundu wabula mu December 2011 bwe nnatandika okumugamba nti oli musajja wa kitiibwa alina abaana abangi lwaki abange nabo tofuna w’obagulira poloti n’obazimbira, olwo n’atandika okunneefuulira era mu January 2012 bwe n’ayongera mu maaso okwogera ku nsonga eno n’alekeraawo okujja ewange era n’anviira mu mbeera.
Abaana okutuuka e Bugoloobi
Nga wayise wiiki ssatu Sebaggala yansaba mutwalire abaana bano ewuwe e Bugoloobi abalabeko wabula bwe nnabatuusa saasangayo muggya wange era n’ansaba mbaleeke awo okumala ennaku bbiri ng’abalabako bwe naddayo okubanona yabagaanira era n’agaana abaserikale abakuuma ewuwe okunzigulira era okuva olwo tewali mukisa gwonna gwe nnafuna kuddayo okulaba ku baana bange.
Abaaba ba Ssebaggala okuva ku kkono, Nnabaggala, Musa, ne Nakimuli
Ensonga mu FIDA
Nnasalawo okugenda mu FIDA ne muwawaabira era bakamuwandiikira amabaluwa mangi wabula yagaana okugendayo ng’abasuubiza okubasindiikira looya we atatuukangayo.
Balungi eyazze n’ebbaluwa ya FIDA ku Bukedde eya April 30, 2012 nnamba FU/F318/12 yagambye nti kati asaba ebibiina ebirwanirira eddembe ly’abakyala n’abaana biveeyo bimuyambe ku musajja kubanga musajja mugagga yamuyononera omulimu gwe, takyasobola kudda waabwe e Jinja kubanga bazadde be babadde bamubanja okulaba ku musajja ng’agaanyi ate kati bamugoba mu nju nga bamubanja okuva January 2012 era mu kiseera kino asula wa muganda we e Najjanankumbi.
Sebaggala yakakasizza nti kituufu Balungi abadde mukyalawe n’abaana baabwe naye okuva lwe yaleeta abaana abo n’abamusuulira mu January 2012, kyamutegeeza nti yamugamba nti ebyabwe bombi byali bikomye awo. Era abaana be abalina e Bugoloobi abalabirira bulungi tayinza kubamuddiza kubanga yabamusuulira.
Byagamba nti yampaabira mu FIDA kituufu n’ebbaluwa nnazifuna naye mbadde nnina emirimu mingi ennaku zino wabula kati mu FIDA ngenda kugendayo ku Mmande njogere nabo.
“Eby’okugamba nti namusula mu nju nga sikyasasula, gwe bw’obeera ggwe omuntu n’akusuulira abaana bo ate oddayo okumusasulira ssente z’enju zaaki?’Sebaggala bwe yabuuzizza.
Wabula eky’okugamba nti abadde asula Munyonyo kikyamu kubanga nze mbadde mu pangisiza mu kifo kirala kyesigenda kwogera.
‘Era okumanya mulimba, nze simusisinkanangako mu Hotel Equatorial okumukwana, namusanga walala nnyo,’ Sebaggala bwe yakaatirizza.


text:
Godfrey Tamale ddereeva wa takisi UAL 256N ne kondakita we Isma Ssemwogerere be bakwatiddwa eggulo oluvannyuma lw’okunoonyezebwa ennaku ttaano nga bamaze okunyaga abasaabaze.
Okukwatibwa kwa Tamale ne Ssemwogerere kyaddiridde abasaabaze babiri okuli Hillary Mayende ne James Musaasizi okugenda ku poliisi ne bategeeza nga bwe baanyagibwa bwe baali mu takisi eyo.
Mayende yategeezezza poliisi nti yalinnya takisi eno eyalimu abantu 4 e Namasuba ng’adda e Kajjansi ku ssaawa nga 1:30 ne bamugamba atuule mu maaso wabula bwe yatuuka ku Batabata ne batandika okweyogeza nga bagamba nga bwe takyagenze e Kajjansi ne bamusaba afulume okwekebera nga ssente ze emitwalo 79 tazirina.
Musaasizi ye yalinnyira ku siteegi ya Stella e Najjanankumbi ku Ssande ku saawa 3 ez’ekiro nga mulimu abantu bataano dereeva n’amulagira atereeze endabirwamu ‘Side Mirror’ era bwe batuuka ewa Zzana ne bamulagira afulume kubanga bbo awo we baali bakoma ne bamugaana n’okusasula kubanga baali tebamutuusizza we yali alaga naye yagenda okwekebera nga bamubyeko emitwalo 45.
Aduumira poliisi y’e Kajjansi Richard Ecega yategeezezza nti takisi eno yakwatiddwa ng’eva e Ntebe edda Kampala. Akulira bambega ku poliisi y’e Kajjansi Daniel Batte yategeezezza nti abavunaanwa baguddwaako omusango gw’obubbi ku fayiro namba CRB 1675/2011.
Ecega yasabye abantu okubeera abegendereza nga balinnya takisi kubanga obubbi bw’omu takisi buzeemu.


text:
Tambula n''omulembe
Bya HENRY KASOMOKO
EBINTU bingi ebiyamba omusajja okulabika obulungi ne bimuwa ne kiraasi, wabula ng’oluusi bibuusibwa amaaso.
Essaawa y’oku mukono kye kimu ku byokwambala abantu abasinga kye babuusa amaaso, sso ng’abategeera eby’okwambala ne kiraasi bagijjumbidde.
Bano baba n’essaawa ez’enjawulo ze basiba okusinziira ku by’ayambadde n’ekifo. Okugeza waliwo ezigenda ku mulimu, ku mbaga n’ezirya kaasi naddala ku bbiici n’ebifo ebirala ebisanyukirwamu.
Saddaati Ssekabira owa Bling King mu Kampala agamba nti essaawa ez’omulembe zitandikira ku 30,000/- okudda waggulu okusinziira ku kika n’ekifo w’oba ogiguze.
Ebika by’essaawa:
Ez’abavubuka: Zino ziba nnene era zisinga kuba mu langi ezaaka nga emmyuufu, kiragala, kyenvu n’endala. Ziba ntoneetone. Zino ze zisinga okunyuma mu biseera by’eddembe.
Ez’ekikungu: Zikolebwa nga ntonotono nga za nkoba za ‘leather’, oba olw’ekyuma nga zaabu oba ffeeza. Zitera okwambalwa abakolera mu ofiisi n’ebifo by’ekikungu ebirala.
Waliwo ezikolebwa nga za baana. Zino ziba n’enkoba za pulaasitiika nga ziri mu langi ezaaka.
Bw’oba ogula essaawa oteekeddwa okumanya sayizi y’omukono. Okugeza, omusajja alina emikono eminene tajja kunyuma ng’asibye akasaawa k’olukoba olutono.


text:
Nakaseke
Bya Frederick Kiwanuka
BAKANSALA abaalondebwa ku tikiti ya NRM mu Disitulikiti y’e Nakaseke beekumyemu ogutaaka ne beekalakaasiza mu kabuga k’e Nakaseke olw’ekibiina kyabwe okulemererwa okubaweereza ssente ze baalina okweyambisa mu kampeyini.
Baavudde mu magombolola agatali gamu mu Nakaseke. Baategeezezza nti baawalirizibwa okukozesa ssente zaabwe mu kuperereza abalonzi ababaawa obululu mu kulonda okwakaggwa, so ng’ ekibiina kyali kibasuubizza okubawagira.
Bannabyabufuzi okuva mu mbeera kyaddiridde ebbaluwa eyavudde ewa Dr. Hassan Wasswa Galiwango akulira eby’okukunga abantu ku ggwandiisizo lya NRM ng’abategeeza nga bwe watannabaawo ssuubi.
Galiwango mu bbaluwa gye yayisizza mu ssentebe wa NRM mu Disitulikiti y’e Nakaseke, Amos Sempala Kigozi, yategeezezza nti Disitulikiti eziwerera ddala 32 okwetoloola eggwanga nga ne Nakaseke mw’ogitwalidde tezifunanga ssente zino ekyabasaanudde. Yabasomeddwa nga bazze mu musomo ne beegugungamu. Oluvannyuma poliisi yabakkakkanyizza.


text:
Asiika obulamu
Omukyala nga yeebase
Kiki ekivaako okulumwa omugongo? Kiva okuzuukuka ng’ensingo ekuluma? T N e Temangalo.
Oluusi kiyinza okuva ku ngeri gye weebaseemu. Ekitanda bwe kiba kirimu ekinnya teweebaka bulungi, oyinza okuba nga weezizika omutto omugulumivu ennyo .
Bw’oba weebaka mu buliri obugonda ennyo oyinza okufuna ekizibu ekyo kuba kiremesa amagumba okwegolola obulungi ekivaako okulumwa.
Okutereera gezaako okukola dduyiro nga waakazuukuka n’olweggulo nga tonnaba kwebaka. Kino kiyamba amagumba go okwegolola.
Nywa amazzi agawera n’okulya ebibala n’enva endiirwa. Wuuta ku ssupu w’ebyennyanja, mulokonyi, mukene n’enkejje, ebinazi n’ebirala kubanga mulimu ebiriisa ebigumya amagumba.
Lwaki olubuto lwesiba?
Nnaakamala emyezi 6 ng’olubuto lunnuma. Lujjula omukka ne lutumbiira ate nga sirina kye ndidde. Mu wiiki nfuluma omulundi gumu wabula nywa amazzi, ndya ebibala n’enva endiirwa.Nkole ntya okutereera? Ruth ,26 e Kampala.
Obubonero bw’olina bulaga nti otawaanyizibwa obulwadde bw’okwesiba mu lubuto ekireetera omukka omubi n’obutwa okujjula mu lubuto ne lwepika ekiyinza okutataaganya enkola y’ebitundu by’omubiri eby’enjawulo ne birwala.
Olina okulaba omusawo nnaakukebera era akujjanjabe
Wabula lya emmere ya kiragala n’ebibala kuba mulimu ebirungo ebiyamba okwoza mu lubuto. Weewale okulya emmere erwa mu lubuto ng’akawunga, kyapati n’endala.
Nnaku ki ze sifunirako lubuto? Nga waakava mu nsonga z’ekikyala, oyisaawo ennaku meka okufuna olubuto?
Eggi ly’omukyala likulira mu nnaku 14 oba wiiki 2 era ze nnaku zeritambulira okutuuka mu kifo ekituufu enkwanso z’omusajja we zirina okulisanga.
Mu budde buno nga limaze okukula obulungi, embeera z’omukyala zikyuka ku za bulijjo okugeza abeera musunguwavu era obusimu obuleeta obwagazi bweyongera.
Bala ennaku 14 ng’otandikira ku lunaku lw’otandikiddeko okugenda mu nsonga. Wabula enkwanso z’omusajja zimala mu mubiri essaawa 72 oba ennaku 3 nga nnamu bulungi era singa weegata n’omusajja nga 11, ennaku z’omwezi wezituukira ku 14 eggi werikula ne zisangamu enkwanso nga namu, nnawo ofuna olubuto .
Lwaki sikyagenda mu nsonga
Nnina emyaka 25 bannoongosaamu omwana mu 2003 naye si ddangamu kugenda mu nsonga kati waakayita emyaka 9. Nnina kizibu ki?
Okumala emyaka 9 nga togenda mu nsonga kitegeeza olina ekizibu. Kirungi nti okyali muto nti singa bakuyamba osobola okuddamu okuzaala.
Olina okulaba omusawo omukugu akujjanjaba endwadde z’abakyala okwekenneenya enseke, amaggi ne nnabaana okulaba embeera gye birimu.


text:
Emyaka 50 egy''ameefuga
Bya OLIVE LWANGA NE ALICE NAMUTEBI
MU myaka 50 gye tugenda okuweza bukya Uganda efuna obwetwaze okuva mu mikono gy’Abazungu, endwadde nnyingi zirumbye Bannayuganda wabula nga siriimu ye akyeriisa nkuuli era nga ne bakakensa okutuusa kati akyabatakuza emitwe okulaba nga bazuula eddagala erimuwonya kyokka likyabuze.
Siriimu mu Uganda yasooka kulabikako mu bavubi e Rakai mu mwaka gwa 1982 era olw’okuba yali ndwadde eyali terabwangako abantu baamutuuma amanya nga basinziira ku bubonero bww yeeyolekerangamu omuli mukenenya, siriimu, ekiwuka n’ebirala.
Dr. Daniel Bogere, akulira TASO mu ddwaaliro e Mulago agamba nti abantu akakadde kamu n’emitwalo 20 be balina akawuka ka sirimu wabula nga bangi ku bano bafumbo.
Bangi bafuna akawuka ka siriimu wabula ne balwawo okumanya nti babulina ate abamu basalawo kwekuumira waka ekibaleetera okufa kuba bagenda okutuusibwa mu ddwaaliro nga buyise.
Siriimu akwata atya era atambula atya?
Dr. Bogere agamba nti, sirimu ayita mu musaayi. Singa omusaayi gw’omuntu alina akawuka ka siriimu gwegatta n’ogwoyo atakalina naye akafuna.
Okwegatta mu mukwano n’omuntu alina akawuka ka sirimu nga temukozesezza kondomu osobola okukwatibwa.
Okugatta ebintu ebisala ng’empiso, amajirita nakyo kya bulabe.
Asinga kukwata baani?
Omusawo agamba nti siriimu yeeriisa nkuuli mu bafumbo n’abantu abali wakati w’emyaka 25 - 34 era abakazi be basinga okumufuna.
Barahika: Mpangadde lwa kweyabiza mukyala wange.
Dr. Bogere agamba nti, mu ntandikwa essira ly’okulwanyisa siriimu baasinga kulissa ku bavubuka, bavuzi ba bimmotoka ebinene n’abavubi ekintu ekyaleetera abafumbo okusigalira emabega era nga kirabika oluvannyuma lw’okusomesa ennyo abavubuka baatandika okukyusa mu nneeyisa yaabwe embi era siriimu n’akendeera.
Tugenda okukebera abafumbo abaali balekeddwa emabega ng’ate bakwatibwa nnyo siriimu kuba abasinga baali tebamanyi ngeri yaakumwewala ate nga tebettanira kondomu.
Siriimu asinga kwegiriisiza mu bibuga
Dr. Daniel Bogere annyonnyola nti, sirimu asinga kwegiriisiza mu kibuga n’ebitundu ebiriraanyewo olw’embeera y’amasanyu gye tutambuliramu ssaako ssente ezibayamba okufuna bye beetaaga omuli n’okugula ababasanyusa mu nsonga z’omukwano ng’ate tebeekuumye.
Mu bitundu by’obukiikaddyo (North), abantu baayo baataataaganyizibwa nnyo entalo n’ebyokwekuuma ne babivaako ekyavaako siriimu okukwata omuwendo gw’abantu omunene.
Mu bifo omuli ppaaka z’abavuzi b’ebidduka ebigenda eng’endo ne mu bavubi nayo siriimu yeegiriisizaayo nnyo.
Owa siriimu basobola okumukyusa omusaayi?
Omusawo agamba nti, engeri yokka gye baakazuula eyinza okuyamba ku wa sirimu okuwangaala kwe kumira empeke eziweweeza ku sirimu eza ARV’s.
Ng’oggyeko okuba omwesigwa eri muganzi wo, obuteenyigira mu nsonga z’okwegatta nga tonnatuuka n’okukozesa kondomu, omusawo agamba nti okukomolebwa kiyamba ebitundu 60 ku 100 mu kuziyiza omusajja okukwatibwa akawuka ka siriimu wabula nga kino kikola tokalina.
Weekuuma otya okuwangaala n’akawuka?
Omuntu alina akawuka ka siriimu osooka kukiriza nti oli mulwadde n’olaba abasawo ne bakutandisa ku ddagala. Limire mu budde bwalyo, weewaale okunywa omwenge, okufuuweeta sigala n’okukozesa ebiragalalagalakuba bikendeeza abaserikale b’omubiri gwo abakuyamba mu kulwanyisa siriimu n’endwadde endala.
Bw’oba ne muganzi wo nga talina kawuka oba nga mwembi mukalinmukozese kondomu mu kwegatta.
Okulya obulungi nakyo kikulu okukuumaomubiri n’ebiriisa byonna bye gwetaaga abaserikale abakuuma omubiri gwo basobole okufuna amaanyi.
‘Emyaka 15 nga nnina siriimu n’omukyala atalina’
John Bosco Barahika amaze emyaka 15 n’akawuka ka siriimu wabula nga mukyala we n’omwana tebakalina. Annyonnyola engeri gy’abeerawo n’atasiiga balala ate n’asigala nga ali bulungi.
“Mu 1997 natandika okulwalalwala nga buli ekinkwatako kingoya nnyo. Nnagenda mu TASO e Ntebbe ne bankebera n’okunzuula n’akawuka ka siriimu. Nnalaba ng’ensi enfundiridde nga sirina gwe nsobola kwogera naye kyokka omusawo yang’umya nti bwe mbadde n’akawuka nga siri ku ddagala ate bwe nnaalitandikako nzija kuba bulungi ddala.
Nnabuulirako mukyala wange mu kutya okungi nga ndowooza nti agenda kunoba kuba twali twakazaala omwana waffe asooka nga wa myaka esatu nga n’ekisinga okunnuma ye mwana waffe naye okuba omulwadde.
Enkeera nnatwala mukyala wange n’omwana kyokka bo bwe baabakebera nga tebalina kawuka. Twasigala ffenna kati emyaka 15 nga twekuumye.
Eddagala lya ARV’s lyali ku buseera mu budde obwo naye abasawo bannyamba okunfunira omuzungu eyalinsasuliranga
Mukyala wange yannyamba nnyo kuba yanzijukizanga okumira eddagala buli ssaawa ate nga n’ebyokulya n’okunywa abimpa mu ssaawa entuufu.
Nnakubwako kisipi naye ne ntereera. Obulwadde buno si bwangu era atabulina ayinza obutamanya kiki oyo abulina ky’ayitamu. TASO etuyambye nnyo era kati tugenda kujaguza emyaka 25 mu kibiina kino nga kituwa obuyambi obw’enjawulo n’okutubudaabuda.


text:
Ebyemizannyo
Bapulofeesono ba Uganda
David Obua;
Hearts omuzannyira David Onua yawuttudde Celtic ggoolo 2-1 ku semi ya FA Cup y’e Scotland n’eyitamu okwesogga fayinolo. Obua teyazannye.
Andy Mwesigwa;
Andy Mwesigwa yateebye emu ku ggoolo kw’ezo ennya ttiimu ye eya Ordabasy ze yakubye Zhetysu mu kikopo kya Kazakhstan. Kati eri mu kifo kyakusatu n’obubonero 11.
Ibrahim Sekaggya;
Salburg omuzannyira Ibrahim Sekaggya yeeyongedde okwenywereza ku ntikko ya liigi ye Austria oluvanyuma lw’okulemagana ne ttiimu ya Stum Graz ggoolo 2-2. Salburg ekulembedde n’obubonero 50 mu mipiira 30.
Eugene Sseppuya;
Borac Cacak omuzannyira Eugene Sseppuya yakubiddwa Sloboda Sevojno ggoolo 2-1.Borac eddiridde mu liigi y’e Serbia.
Dennis Onyango;
Mamelodi Sundowns eya Dennis Onyango yawutudde Black Leopards omuzannyira Posnet Omony ggoolo 2-1 mu liigi y’e South Afrika.
Martin Mutumba;
Ttiimu ya Martin Mutumba eya AIK yakubye Syrianska ggoolo 1-0. AIK eri mu kifo kyakubiri mu liigi y’e Sweden. Mutumba teyazannye.
Hassan Wassswa;
Kayseri omuzannyira Hassan Wassswa yawangudde Goztepe ggoolo 4-2. Kayseri eri mu kifo kyamunaana mu liigi y’ekibinja ekyokubiri e Turkey. Hassan Wasswa yaguzannyeko eddakiika 15 ng’avudde ku katebe.
Moses Oloya;
Oloya yateebye ggoolo ye eyookubiri mu Sai Gon nga bakuba Hai Phong ggoolo 3-2 mu liigi y’e Vietnam. Moses Oloya ne Godfrey Kizito baaguzannye 90.
Brian Umony;
Binh Duong eya Brian Umony yawanguddwa Ha Noi ku ggoolo 4-1. Umony yaguzannye eddakiika 90.
Mudde Musa;
Sofapaka omuzannyira Musa Mudde yakubiddwa Gor Mahia ggoolo 1-0 mu liigi ya Kenya.
Mike Mutyaba;
Ttiimu ya Mike Mutyaba eya AL Merreikh yakubiddwa AL Hilal Omudurman ggoolo 1-0 mu liigi ya Sudan.
Dan Wagaluka;
APR omuzannyira Dan Wagaluka yakubye La Jeunesse ggoolo 3-0. APR eri mu kifo kyakusatu mu liigi y’e Rwanda.
Emma Okwi ;
Simba fc eya Emma Okwi yawangudde Ruvu Shooting ggoolo 1-0. Simba y’ekulembedde liigi y’e Tanzania.


text:
Kampala
Weegendereze pawuda gw’osiiga omwana.
Bya Dickson Kulumba
PAWUDA akola bulungi ku lususu lw’omwana n’alema okubuubuutuka bw’oba ofunye omutuufu.
Dr. Joseph Mary Sseremba, owa Sseremba Medical Centre e Kabalagala agamba nti pawuda ayamba kukuuma ebitundu by’omubiri gw’omwana ebirimu enfunyiro nga bikalu. Ensingo, ekiwato n’ebigere bimu ku byo. Omwana bw’atuuyana ennyo, abuubuutuka. Wabula weegendereza kuba abaana abamu abayisa bubi.
Kw’olabira pawuda omulungi
Gyavira Musoke ow’ekitongole ekivunaanyizibwa ku mutindo gw’ebintu mu ggwanga alaga obubonero bwa pawuda omulungi.
1. Talina kubutula mwana.
2. Alina okubeera ow’obuwunga ate nga mukalu.
3. Alina okubaako ebiwandiiko ebitegeerekeka.
Musoke alabula abantu nti, bwe bagula pawuda aliko obulambe obuli mu nnimi eziva mu mawanga g’e Buwalabu, nga talaga nnaku kwe yakolerwa ne kwayonoonekera oyo wa kicupuli.


text:
Kampala
Bya Fred Turyakira
MAUREEN Aturinda, omuyizi mu Yunivasite y’e Mbarara ye yanywedde mu banne akendo bwe yalondeddwa ku bwa nnalulungi w’omu Bugwaanjuba.
Aturinda asoma ebya Kompyuta (IT) y’omu ku bayizi omukaaga abeesimbyewo mu mpaka zino ezaabadde e Mbarara ezaagendereddwa okunoonyezaamu anaalya obwa Miss Uganda 2012-2013.
Empaka zaategekeddwa aba REDS and SMS One mu kifo kya Big Fan Entertainment ku Booma Grounds e Mbarara.
Aturinda engule yamwambaziddwa Miss Uganda 2011-2012, Sylvia Namutebi.
Aturinda yaddiriddwa Christine Komujuni ate Jennipher Kayesu yabadde waakusatu.
Brenda Nanyonga omuteesiteesi w’empaka zino yagambye nti Aturinda ne Komujuni be bamu ku bagenda okwetaba mu mpaka za Miss Uganda 2012-2013 ezigenda okubeerawo mu September mu Serena Hotel mu Kampala.
Abategesi b’empaka zino baakubuna ebifo ebyenjawulo mu Uganda okulonda abaneetaba mu mpaka za Miss Uganda.
Abayimbi omuli Coco Finger, Tonix n’abalala be baasanyusizza abantu.
Mu kifaananyi, Aturinda (atudde wakati). Ku ddyo ye Komujuni ate ku kkono ye Kayesu. Ayimiridde ataddeko engule ye Namutebi ng’ayambaza omuwanguzi engule.


text:
Tumanyi nti waliwo ensonga ezifuga enkolagana yaffe n'abantu bannaffe. Bwe kityo waliwo ensonga ezitakyuka ezifuga enkolagana yaffe ne Katonda. Katonda ayagala tumanye engeri gye tusaanidde okukolagana naye.
1.ENSONGA ESOOKA
KATONDA AKWAGALA ERA YAKUTONDA OBEERE N'OBULAMU OBW'EMIREMBE N'ESSANYU.
Amanqaku akule ncwadana makafundwe ngo kwayamene neBhayibhile ngaio lonke ixesha xa kunokwenzeka).
OKWAGALA KWA KATONDA
"Katonda yayagala nnyo ensi, n'okuwaayo n'awaayo Omwana we omu yekka, buli muntu yenna amukkiriza aleme okuzikirira, naye abeere n'obulamu obutaggwaawo." (Yokaana 3:16)
OBULAMU OBW'EMIREMBE N'ESSANY U
"Nze najja mube n'obulamu era mube nabwo nga bujjuvu." (obulamu obujjudde emirembe n'essanyu nga bya mazima). (Yokaana 10:10).
Lwaki abantu abasinga obungi tebalina bulamu buno obujjuvu?
2. ENSONGA EY'OKUBIRI
OMUNTU YAYONOONA ERA YAYAWUKANA NE KATONDA. N'OLW'EKYO TAYINZA KUBEERA MU KWAGALA KWA KATONDA NEWANKUBADDE OKUFUNA OBULAMU OBW'EMIREMBE N'ESSANYU.
OMUNTU YAYONOONA
"Abantu bonna baayonoona ne batatuuka ku kitiibwa kya Katonda." (Abaruumi 3:23)
Ekibi kye ki? Ekibi kwe kulemwa okukola ebyo Katonda by'ayagala, era kwe kujeemera Katonda. Omuntu yatondebwa abeere n'omukwano ne Katonda, naye olw'emputtu ye n'okwagala okukola ebibye, yakyamira mu kkubo lye ye, omukwano gwe ne Katonda ne guggwaawo.
OMUNTU YAYAWUKANA NE KATONDA
"Empeera y'ekibi kwe kufa." (Omuntu okwawukanira ddala ne Katonda n'okubonaabona okw'emirembe n'emirembe) (Abaruumi 6:23)
Katonda mutukuvu, ate omuntu mwonoonefu, Olukonko olunene lubaawudde bombi, Ekifaananyi kino kiraga omuntu ng'agezaako ye yekka okutuuka eri Katonda. Oluusi yeegendereza mu by'eddiini, oluusi asina Naye, nga bw'olaba, byonna tebimuyamba.
Ensonga ey'okusatu ye yokka etusobozesa okuyita mu kusoberwa kuno...
3. ENSONGA EY'OKUSATU
YESU YE YEKKA AYINZA OKUGGYAWO EKIBI KYAFFE. AYAGALA OKUTUKOMYAWO MU KWAGALA KWA KATONDA N'OKUTUWA OBULAMU OBW'EMIREMBE N'ESSANYU.
YESU YEEWAAYO OKUFA KU LWAFFE
"Katonda alaga okwagala kwe gye tuli, kubanga bwe twali nga tukyali boonoonyi, Kristo n'atufiirira." (Abaruumi 5:8)
YESU MULAMU LEERO
"Yesu Kristo yalagibwa okuba Omwana wa Katonda mu maanyi, bwe yazuukira okuva mu bafu." (Abaruumi 1:4)
YESU LYE KKUBO LYOKKA
Yesu n'amugamba nti "Nze kkubo, n'amazima, n'obulamu; tewali ajja eri Kitange webula ng'ayita mu nze." (Yokaana 14:6)
Katonda bwe yaweereza Yesu okufa ku musaalaba ku Iwaffe, yatinda olukonko olutwawula naye. Nga bw'olaba mu kifaananyi, kati tuli ba ddembe okuddayo gy'ali.
Naye okumanya obumanya ensonga zino essatu tekimala....
4. ENSONGA EY'OKUNA
KITUGWANIRA BULI MUNTU KU LULWE OKUSEMBEZA YESU NG'OMULOKOZI WE. BWE- TUMUKKIRIZA OKUFUGA OBULAMU BWAFFE, AJJA KUTUKOMYAWO MU KWAGALA KWA KATONDA ERA ATUWE OBULAMU OBW'EMIREMBE N'ESSANYU.
KITUGWANIRA OKUSEMBEZA KRISTO
"Bonna abaamusembeza yabawa obuyinza okufuuka abaana ba Katonda, be bakkiriza erinnya lye." (Yokaana 1:12)
TUMUSEMBEZA MU KUKKIRIZA
"Mwalokoka lwa kisa lwa kukkiriza; so tekwava gye muli; kye kirabo kya Katonda; tekwava mu bikolwa, omuntu yenna aleme okwenyumirizanga." (Abaefeso 2:8,9)
TUMUSEMBEZA BWE TUMWANIRIZA MU BULAMU BWAFFE
(Kristo ayogera) "Laba nnyimiridde ku luggi, nneeyanjula; omuntu yenna bw'awulira eddoboozi Iyange, n'aggulawo oluggi, nnaayingira gy'ali." (Okubikkulirwa 3:20)
Kino tetukikola Iwa kwogera bwogezi oba kukirowoozaako bulowooza
EBIFAANANYI BINO BITULAGA OBULAMU BWA NGERI BBIRI
Ebiddirira birago nga bw'oyinza okusembeza Kristo mu bulamu bwo....
OKUSEMBEZA YESU KITEGEEZA:
- Okukkiriza nti oli mwonoonyi n'okukyukira ddala okuva mu bibi byo.
- Okwesiga Yesu okukusonyiwa ebibi byo byo-nna.
- Okweweerayo ddala eri Yesu akyuse obulamu bwo era akukozese ye by'ayegala.
OYINZA OKUSEMBEZA KRISTO KAAKATI WANO MU KUSABA.
(Okusaba kwe kwogera ne Katonda).
Katonda amanyi omutima gwo; ebigambo byo tabifaako nnyo okusinga bw'afaayo ku ebyo by'alaba mu mutima gwo.Oyinza okusaba bw'oti:
"Ayi Yesu, nsonyiwa ebibi byange. Nkuggulirawo oluggi olw'obulamu bwange. Twala obulamu bwange obufuge era onfuule omuntu omuggya.
Nkwebaza. Ayi Mukama, olw'okuwulira okusaba kwange n'okuyingira mu bulamu bwange, nga bwe wasuubiza."
Okusaba kuno kukuyamba okwanjulira Katonda ebiri mu mutima gwo? Obanga bwe kiri, saba mu bigambo ebyo, ne Kristo anaayingira mu bulamu bwo nga bwe yasuubiza.
ENGERI GY'OMANYAMU NGA KRISTO ALI MU BULAMU BWO
Kristo yasuubiza okuyingira mu bulamu bwo. Ddala omusabye okukikola? N'olw'ekyo kati ali ludda wa? Omanyira ku ki nti Katonda azzeemu okusaba kwo? (Mmanyira ku bwesigwa bwa Katonda n'Ekigambo kye), Weebaze Katonda bulijjo kabanga Kristo ali mu bulamu bwo, era tajja kukuleka n'akatono (Matayo 28:20). Olina obulamu obutaggwaawo okuviira ddala ku kaseera ke wasemberezzaamu Kristo, ng'osinziira ku kisuubizo kye. Taayinza kukulimba.
ABAYINGIZA YESU KATONDA ABASUUBIZA OKUBAWA OBULAMU OBUTAGGWAAWO.
"Katonda yatuwa obulamu obutaggwaawo, era obulamu obwo buli mu Mwana we (Yesu). Alina Omwana alina obulamu; atalina Mwana wa Katonda talina bulamu. Ebyo mbibawandiikidde mmwe, mumanye nga mulina obulamu obutaggwaawo, mmwe abakkiriza erinnya ly'Omwana wa Katonda." (1 Yokaana 5:11-13)
NTEEKWA KUWULIRA NTYA MU BULAMU BWANGE NDYOKE NKAKASE?
Teweesiga nkyukakyuka y'ebirowoozo byo oba embeera y'omubiri gwo, Ekisuubizo ky'Ekigambo kya Katonda bwe bukakafu bwaffe, sso ssi kwewulira kwa mu birowoozo oba mu mubiri, Omukristaayo abeera mulamu Iwa kukkiriza mu bwesigwa bwa Katonda ye nnyini n'Ekigambo kye, Ekifaananyi kino eky'eggaali y'omukka kituwa ekyokulabirako wakati w'AMAZlMA (Katonda n'Ekigambo kye), OKUKKIRIZA (okwesiga Katonda n'Ekigambo kye), n'EMBEERA Y'OBULAMU (eva mu kukkiriza n'obuwulize bwaffe) (Yokaana 14:21)
Yingini y'eggaali y'omukka y'esika ebiyumba, naye ebiyumba tebiyinza n'akatono kusika yingini wadde okutambula byokka. Mu ngeri y'emu, ffe ng'Abakristaayo tetwesiga mbeera ya bulamu bwaffe, naye takkiriza ne twesiga Katonda n'ebisuubizo by'Ekigambo kye.
Ofuuse omwana wa Katonda, Tewali kiyinza kukyusa mazima gano. Oyinza okuwulira ng'atali mwana wa Katonda; naye kino tekiyinza kukyusa ekyo Katonda ky'akoze mu bulamu bwo.
KAAKATI NG'OMAZE OKUYINGIZA KRISTO MU BULAMU BWO
Obanga oyingizizza Kristo mu bulamu bwo, ebintu bingi ebikubaddeko. Bino bye bimu ku byo:
- Kristo ayingidde mu bulamu bwo. (Okubikkulirwa 3:20)
- Osonyiyiddwa ebibi byo. (Abakkolosaayi 1:14)
- Ofuuse omwana wa Katonda. (Yokaana 1:12)
- Otandise obulamu obw'ekitalo Katonda bwe yakutondera. (Yokaana 10:10)
Olowooza otya? Waliwo ekisinga okubeera ne Kristo mu bulamu bwo? Wandyagadde okwebaza Katonda kaakati wano, olw'ebyo by'akukoledde bw'ayingidde mu bulamu bwo? Ekikolwa kye nnyini eky'okwebaza Katonda kiraga okukkiriza kwo.
Biki ebiddirira?
ENGERI GY'OKULAMU OKUBA OMUKRISTAAYO OW'AMAANYI
Okukula mu bulamu obw'omwoyo kuva mu kwesiga Yesu Kristo. "Abatuukirivu banaabeeranga balamu lwa kukkiriza." (Abaggalatiya 3:11) Obulamu obw'okukkiriza bujja kukusobozesa okukula mu kwesiga Katonda mu kwetaaga kwonna okw'obulamu bwo, era ng'okola bino:
- NYUMYA NE KATONGA bulijjo mu kusaba. (Yokaana 15:7)
- SOMA EKIGAMBO KYA KATONDA buli kaseera (Ebikolwa by'Abatume 17:11), Oyinza okutandikira ku Njiri ya Yokaana.
- GONDERA KATONDA buli kaseera. (Yokaana 14:21)
- TEGEEZA ABALALA KU YESU mu bikolwa ne mu bigambo byo. (Matayo 4:19; Yokaana 15:8)
- WEESIGE KATONDA mu bulamu bwo bwonna. (1 Peetero 5:7)
- WEEGATTE N'ABANTU ABALALA abasembezezza. Yesu era abamwagala. (Abaebbulaniya 10:25)


text:
Ebyemizannyo
Bya Lwanga Kamere
AKAKIIKO akaddukanya emipiira gy’ebika akakulirwa John Ssebaana Kizito kaagala ebika ebiteetaba mu mpaka zino birangirirwe nti tebiriiwo.
Bino baabituuseeko mu lukiiko olwatudde e Kasanga mu maka ga Sebaana. Ebika ebyogerwako kuliko; Ensunu, Babiito -Kkooki, Ekibe, Babiito- Kiziba, Mazzi g’ekisasi, Endiisa, Enkula, Babiito- Kibula, Ng’aali, Enswaswa, Akasanke, Namung’oona, Ekibuba, Olukato, Embuzi n’Enkebuka.
Olukiiko luno lwasabye ebika ebirina obutakkaanya obutabiyingiza mu mpaka zino kuba emipiira gino giriwo kugatta bantu ba Ssabasajja.


text:
Nateete
Kisolo ne kabiite we Faridah.
TAATA w’omuwala olumuwadde Kurani, n’akkiriza okuwaayo muwala we eri Omusuubuzi wa mmotoka e Dubai, Sultan Kisolo akolera mu kkampuni ya Kampala Modernity.
Hajji Kaaya Ggaliwango ow’e Nateete-Wakaligga ye yabuze okufa essanyu mu birabo byonna eby’ebbeeyi abako bye baamutwalidde bwe yatunudde ku Kurani n’ekifaananyi kya Kabaka n’agamba nti “Mwana wange Kisolo nzikirizza okukuzaala kuba ntegedde otya Katonda ate oyagala n’Obwakabaka”.
Omukolo gwabaddeko obubadi, omuko Kisolo bwe yalabye ku Faridah ng’azze okubuuza n’asituka we yabadde atudde n’atandika okumukasukira ssente mu ngeri y’Ekinigeria nga bamuwerekeddeko bwe bamukubira enduulu. Abayimbi abaasanyusizza abantu mwabaddemu; Maureen Nantume, Haruna Mubiru, Henry Mayanja kafulu mu kunyonyogera ennanga, Martin Angume n’abalala.
Mu kusooka ng’abako baakatuuka mu kidaala, enkuba yabataataaganyiza bwe yatonnyedde kumpi essaawa nnamba. Baaleese kalonda w’ebintu omwabadde, ente bbiri, embuzi, entebe, firiigi, sukaali, ne kalonda omulala.
Kisolo mukazi we yamutonedde mmotoka ey’ekika kya Nadia. Aboogezi b’omukolo kwabaddeko, Hajji Musa Ssebirumbi, ne Juma Kakomo abaanyumisizza ennyo. Sheikh Obedi Kamulegeya n’abalala bangi.
Mmotoka Kisolo gye yatonedde Faridah.
Irene Kyeswa yayanjudde swiiti we Andrew Mwase mu maka ga kitaawe Godfrey Kyeswa e Nabuti Mukono. Abagole babeera mu Amerika. Ate Kyeswa musuubuzi omututumufu mu Kampala era omukolo guno ogwaliwo nga January 7,
2012 gwetabwako abagagga ba Kwagalana.
Constantine Odongo, omusunsuzi w’amawulire mu Saturday Vision yawasizza kabiite we Rosemary Nakyeyune nga February 18, 2012 mu Klezia ya Our Lady of Africa Mbuya. Abagenyi baabasemberezza ku Royal Hotel e Bugoloobi.
Sophie Mubiru yayanjudde ddaali we Daudi Griffin mu maka ga kitaawe e Kololo. Bombi babeera Bungereza
Moses Konde yawasizza Hasifah Nakakande nga November 17, 2010 mu Kkanisa ya Ntinda Church of Uganda. Beebaza Muky. Jane Namayirira ne Mw. Stephen Kabuye eyali Meeya w’e Ntebe olw’okubayamba ku mbaga.
Kansala ku lukiiko lwa Munisipaali y’e Makindye, Emmanuel Kintu awonye empewo y’ekiro. Baagattiddwa ne mwana munne Prossy Bridget Birungi mu Klezia ya Christ The King nga December 10,2011. Abagenyi baabwe baabasemberezza mu Seven Trees Garden e Kololo.
Susan Nalwoga yayanjudde swiiti mutima we Ken Jemba mu maka ga kitaawe e Namungoona nga February 26, 2012. Omuyimbi Dr.Hilderman (ku kkono) ye yabadde kalabaalaba wa Jemba
Dennis Rogers Onyami ne Esther Mangeni baajaguza okuweza emyaka 20 mu bufumbo. Baagattibwa mu kkanisa ya St. Peters e Tororo. Beebaza Katonda olw’okubakuuma.


text:
Embaga z''abasomi
Embaga y’olunaku
Hannington ne kabiite we. Ku ddyo nga beenywegera.
Lyabadde ssanyu jjereere nga mwanamulenzi Hannington Mulanghi, omukozi ku Bukedde Ttivvi yeewangulira ddaalingi we, Catherine Nakiganda omukozi ku Channel 44.
Omukolo gw’okugatta gwabadde mu Lutikko e Namirembe oluvannyuma ne basembeza abagenyi baabwe ku Arizona Center e Mengo.
Abagole beeraze amapenzi nga baakamala okugattibwa bwe beevuze mu mmotoka emmyuufu ey’ekika kya ferrari nga mbikule.
Hannington, Ronald Kaggwa amyuka maneja wa Bukedde Ttivvi ne banne nga basitudde omugole omukazi
Kwabaddeko ne Benzi bbiri n’emmotoka ekika kya Bettles nnya abalala mwe baatambulira.
“Sigenda kwerabira lunaku lwe nnasisinkana Catherine! Olwamutunulako, nnalaba ng’enjuba enkubye mu maaso olw’obulungi bwe.
Mmotoka abagole (mu katono) mwe baatambulidde.
Kuno kwe yagatta empisa, obukozi ate ng’atya Katonda, ekyampaliriza okubaako obugambo bwe mmusuula era okuva olwo siddanga mabega okutuusa lwe tugattiddwa mu bufumbo obutukuvu,” Hannington bwe yawaanye kabiite we.
Abamu ku bawala abaawerekedde.
Ate ye Catherine agamba nti ekyasinga okumwagaza Hannington musajja atya Katonda, asalawo era n’alemera ku kiki ky’ayagala, muntu w’abantu, omukozi ate nga mulungi ku ngulu ne munda.
Keeki abagole gye baagabudde.
Catherine ng’agabula bba.
Hannington azaalibwa omwami Elias Wabwire Muwesa n’omukyala Margaret Wabwire e Tororo Butalejja. Ate Catherine azaalibwa omwami Muganga
Edward n’omukyala Alice Namazzi e Namungoona. Mu baasanyusizza abagenyi mwabaddemu, Mesach Semakula, Lady Mariam , Yoyo, Hellena Nanjego, Maureen Nantume, Fifi daKwiini n’abalala.


text:
Kampala
Nantumbwe
Dda la kituufu omukwano gunyiriza. David ye musajja katonda gwe yannondera mu bangi era omukwano gw’ampadde mu bbanga ery’emyaka omukaaga lye naakamala naye, gunkoze olususu n’okumpa omubiri gwe nnali sirina.
Nze Lillian Nantumbwe, mbeera Kimaanya mu Masaka. Mukama asobodde okutuwa ezzadde elya baana babiri. David ankoledde n’ebirungi ebirala bingi omuli okunzimbira enju, yangulira emmotoka ate nga nkyamusuubiramu n’ebirala nkumu.
Mwebaza mu ngeri eyenjawulo okutuukiriza ekisuubizo kye yeeyama mu maaso ga bakadde bange ekyobutangattikako bakazi balala ku lunaku lwe yakyala.
Nange mmusuubiza okumuzaalira abalongo kuba kye kirabo kye nnyinza okumuwa okumwebaza olwa byonna byankoledde. Ebyo bwe binaggwa nga tutandika okwezimba n’okuteekerateekera abaana baffe nga tubakuliza mu mpisa ennungi.


c: application/xml

text:
ENTUURA Y'OBUNTU AHA BANTU OMUNSI YOONA
EBYEBEMBERA (PREAMBLE)
Ekitiinisa ky'omuntu ekyobuhangwa nikiingana nobushoborozi obutakabaasa kwihwaho eka yabantu boona heza niyo ntandikirro y'oburinganiza omu nsi yoona.
Obutagyendera ahaabugabe bw'abantu burugiremi ebikorwa bibi ebisiisire emiteekatekyere y'abantu kandi okuhika ahabwire bw'abantu baraagirire obugabe bw'okugamba ekibarikwenda bakikiririza n'omu kibarikwenda bataine kibari kutiina nikyo abantu baburiijo bashemereire kurwanirira. Omuntu ku araabe atari wokugyemwa kugomera obutegyeki bubi nikimanyisa ngu obugabe bw'omuntu bushemerire kurindwa entegyeka ey'amateeka.
Ekibiina ky'Amahanga Ageeteraine omu kihaandiiko kyakyo nikihamiza kimwe kukirikwikiriza omu magara g'obuntu nomukitiinisa n'omuhendo gwomuntu kandi kimaririra okukora ekikirikubaasa kureebeka ngu omutindo gwamagara obushoborozi n'amagara g'omuntu nikihuru munonga omu kuhikiriza ekigyendererwa kyekihandiko eki. Nahabwekyo Orukiiko Orwanahanga Ageeteraine (General Assembly) rurangirire ENTUURA Y'OBUNTU AHA BANTU OMUNSI YOONA.
Abantu boona ahu bari ahabwokugira ekyetengo kimwe ekyamahanga goona bashemereire kwijuka ekirangiriro eki hamwe nokufayo munonga obwo barikwegyesa no kugunjura abantu kutamu ekitiinisa amagara gobuntu omunsi yoona.
Ekicweka 1.
Abantu nibazaarwa baine obugabe nobushoborozi ebiri kwingana nibahangwa baine obwengye kandi barikubasa kwahura ekirungi nekibi, nahabwekyo abantu bashemereire kutuura kumwe nkabanya Uganda.
Ekicweka 2.
Buri muntu ashemereire atungye obusingye oburi kugambwaho omu kihandiiko eki ahatari kushorora okwomuringo gwoona. Katugire ahabwei hanga rye, erangi yomubiri gwe, kab'omushaija narishi omukazi, orurimi, ediini, emiteekateekyere y'omuntu ahabyobutegyeki bwensi oba abantu omwarikuru ga, ebintu, byabungire obuzaarebwe narishi enshonga endiijo.
Ekicweka 3.
Omuntu aine okubaho omu muringo gwari kusiima.
Ekicweka 4.
Tihariho muntu oshemereire kukwatirwa omubuhuuku. Obuhuuku, nobushubuzi bw'abahuuku, tiburikwiikirizibwa omunsi yoona.
Ekicweka 5.
Kungangarazibwa omu miringo gutari gw'obuntu.
Ekicweka 6.
Buri muntu ashemereire kutwazibwa nk'omuntu omu mbuga zebiragiro.
Ekicweka 7.
Omu mbuga z'ebiragiro abantu boona nibaingana kandi ebiragiro nibibarinda batariho kushorora.
Ekicweka 8.
Buri muntu, naikirizibwa kutwaara enshonga ze omu mbuga zebiragiro ezihikire obugabe bwe bwaaba nibujogibwa.
Ekicweka 9.
Tihariho muntu oraatsibwa atahozesibwe nainga akahangahangusibwa omu muringo ogutarikugyendera aha biragiro.
Ekicweka 10.
Buri muntu ahatari kushoroora naatekwa kuhozesibwa "omu mushana" omu kooti etaine kugweera orubaju rumwe kandi nokumanyisibwa omushango gwoona ogurikuba nigumutabaarizibwa.
Ekicweka 11.
Buri muntu weena orkutebwaho omushango ogwine ekiheneso naatekwa kutwaarwa nkoteine rubanza akuhitsya kyaahamibwa ngu akashobya okurugiirira omu biragiro kandi obwo arikuheebwa nomugisha okweehozaho nkokukirikubasika.
Tihariho muntu weena kuhebwa ekiheneso aha bworubanja rwamutairweho omu bwire bukyabaire kitarikumanya mu biragiro.
Ekicweka 12.
Ekitinisa kyomuntu, amakage, ab'eka ye, ebihandiko bye hamwe namabaruhage tibishemereire kutahirirwa narishi kuzanirwaho. Buri muntu aine obushoborozi bwokweyambisa ebiragiro kuzibira abo abarikwenda kwetasya omu nshonga ze wenka.
Ekicweka 13.
Buri muntu aine obugabe kugyenda narishi kuraara hoona ahu ari kwenda omunda y'ensharo z'eihanga rye.
[Missing?]
Ekicweka 14.
Buri muntu orinkuhiganisibwa aine obugabe kwiinikangira omu ihanga erindi, n'okusheruramu obuhungiro hatariho kubonbonesibwa.
Obugabe obu, obwokwirukangara omu eihanga erindi, tibwokukozesa kubi kuri noogira ngu omuntu orikuhangahanguka, nateebwaho emishango etari yobutegyeki, narishi enshobi ezi arikukora tizirikugyendera ha bigyendererwa bya' Amahanga Ageeteraine.
Ekicweka 15.
Buri muntu, naatekwa kutunga eihanga eryaari kumanywa mu nkomutuuzi.
Tihariho muntu oriihwaho obutuuzi omu eihanga rye narishi obutiikirizibwa kuhiinduraho.
Ekicweka 16.
Omushaija narishi omukazi owahikize emyaka y'obukuru takuzibirwa okurugiirira aha eihanga rye oruganda narishi ediini, kwe shoborora aha byobushwere nokutandikaho eka. Omushaija n'omukazi nibainganisa obushoborozi omu bushwere bwabo bwagumaho nari bwahwaho.
Obushweere nibunaho, omushaija n'omukazi baaba biikirizangaine.
Eka nigwo musingi gobuhangwa hamwe neihanga nahabwekyo abantu na Gavumenti bashemereire kukuuma omusingi ogu.
Ekicweka 17.
Omuntu aine obugabe, kwetungira ebye wenka narishi kubitungira hamwe nabagyenzi be.
Tihariho muntu nowe oriihweho ebintu bye omu muringo gutari gwebiragiro.
EKicweka 18.
Buri muntu aine obugabe okwahura ekirungi aha kibi, nokurond ediini eyi arashome kandi aine obugabe we wenka narishi nabataahibe okuteeka omu nkora ebi arikwiikirizamu.
Ekicweka 19.
Buri muntu aine obugabe kugira enteekateka ye kandi nokugamba narishi okuhandiika nkoku arikuteekateeka. Kandi buri muntu aine obugabe okurabya ebyarikutekyereza aha Radio, Television, empapura z'amahurire, nemihanda endiijo.
Ekicweka 20.
Buri muntu naabasa kweshoroza omunkungaana zobusingye nabantu abandi.
Tihariho muntu nomwe orikukakwa kugyenda omu nkungaana nabandi.
Ekicweka 21.
Buri muntu aine obugabe butegyeki bwo muihangarye.
Buri muntu aine obugabe bwokuza omu bitongore bya Gavumenti kuhwera ensi yarimu.
Abantu niboraasharemu Gavumenti eyibarikwenda. Eki nikibaasika abantu baaba nibaikirizibwa kuteea obururu.
Ekicweka 22.
Buri munyansi aine obushoborozi kutuura n'abantu bataahi be omu nisingye , eki kimbaasise kutereeza engyesho ze, nokuhika aha byaarikurubirira ebye kitiinisa nkomuntu arikuraba omu kukora kweihanga rye okurugiirira ahanteekateeka nenkozesa yobugaiga obweihanga omu byentasya, ebyemiturire ya bantu, nobuhangwa bwaabo, ebitarikubasa kunagiijurwa omu kukurakurana oku.
Ekicweka 23.
Buri muntu aine obugabe n'obushoborozi kukora naatekwa kwerondera ekika kyemirimo eyi arikubaasa omu mbeera nungi nokuyambibwa omurimo kuri nigumuhwaho.
Buri mukozi naateekwa kuhebwa empeera erikwiingana nomurimo gwe, erikumubaasisa kweeyemerezaho kurungi we namaka ge.
Kyaaba nikyetengyesa empeera yomuntu neebasa kwongyezibwaho, kuri naagubwaho obuzibu obu atetekateekire.
Buri muntu hatariho kushoroora, aine obugabe kushahurwa okurugiirira aha mirimo eyi arikukora.
Ekicweka 24.
Buri muntu, naatekwa kuhumuraho ashemereire akore eshaaha ezigyerekirwe buri Izooba kandi atuungye bobwire obu yaahumuzibwaho buri mwaka kwonka obwo empeera yebiro ebiahumwireho arikugituunga.
Ekicweka 25.
Buri muntu nayetaaga omutindo gwa magara ge, ogurkumubasisa kubaho kurungi aine amagara marungi namaka ge, arikutuunga ebyekurya ebijwaro, oburaaro, hamwe n'okujanjabibwa, kandi arikubaasa kweeyambisa ebi Gavumenti y'eihanga rye erokukorera abantu baayo kwimutsya omutindo gwamagara gaabo (Social Services). Buri muntu ashemereire kuyambwa arekye kweerarikirira omurimo gwamuhwaho, narishi yaaremwa kweeyamba nainga omushaija yaferwa omukazi we, oba omufakazi, oba omnuntu yaahika omu muringo gwobuteeyamba kutunga sente eki kyaamubaho atakyetekatekire we wenka.
Abakyara abazaire hamwe nabaana nibateekwa kureebererwa n'okuyambibwa omu muringo guhikire. Abaana boona oba abazaire baabo bagaitswire omubiragiro oba tibagaitsirwe mu biragiro nibateekwa kureebererwa omu muringo gumwe nka'bantu.
Ekicweka 26.
Buri muntu naatekwa kutuunga obwegyese. Okweegyesibwa nikwija kubokwabusha omumyaka erikubanza n'omu mashomero agokubandizamu. Emishomo eyokubanza neija kugyemebwa Amashomero, agakwegyesa ebyemikono nemirimo yekikungu nigaija kuteekwaho. Kandi buri muntu orikubaasa naija kuheebwa omugisha kushomera omu mashomero ago.
Ebyobwegyese, nibyaija kugyenderera okugunjura abantu omu byamagyezi, nengyesho, birikuteeka amani ahakutamu akitiinisa aha bugabe bwomuntu. Ebyobwegyese, nibyaija kwimusya omutindo gwokwetegyerezangana kwabantu abensi nendimi ezomutaano, kandi bikorere hamwe nekibiina ky'Amahanga Ageeteraine omu kureetaho obusingye omunsi. Abazaire nibaikirizibwa kusharamu obwegyese baaho baratungye.
[Missing?]
Ekicweka 27.
Buri muntu aine orusa kweetaba omubyobuhangwa bwensi, kandi n'okushemererwa ebikukiorwa abanyamagyezi nokubagana aha miganyuro berikuruga omu kukurakurana kwebya sayansi.
[Missing?]
Ekicweka 28.
Buri muntu oba natura omwihanga rye oba natura omu eihanga erindi ashemereire kuba natunga obugabe bwe nkoku ekihandiiko eki kirikugamba.
Ekicweka 29.
Buri muntu aine obujunaanizibwa ahabantu bensi ye ahabwokuba nibo boonka abarikumubasisa kukurakurana omu ngyesho, nomumiringo endiijo.
Omuntu yaaba narwanirira obugabe bwe nkomuntu ekirikumuzibira kyonka n'ebiragiro ebiteirweho okunyweza okutongoza hamwe nokukuuma engyesho nungi omubiringaniza.
Obugabe bwomuntu tibushemereire kukozesibwa omu muringo gwoona ogutarikwikirizangana nebigyendererwa by'Amahanga Ageeteraine.
Ekicweka 30.
Tihariho nshonga yoona erikutuma omuntu kuhindura ebihandikirwe omu kitabo eki, obwo orikugyenderera kushisha obugabe nobushoborozi bw'omuntu.


text:
Kampala
Dr.Clerk
Bya Henry Ssennyondo
MEEYA wa Makindye, Dr. Ian Clarke alaze okunyolwa olw’embeera enzibu ey’ekitongole kya (KCCA) gy’akoleramu emirimu emutuusizza okwecaawa nga n’ensimbi ez’okukozesa emirimu za kusimbira kaggo.
Yawadde ebyokulabirako nti emmotoka za (KCCA) eziyoola ebisaaniiko n’okukola emirimu emirala, zifaamu obuntu obutono obwetaagisa ssente entono n’asaba Dayirekita wa Kampala Jennifer Musisi Ssemakula ziddaabirizibwe ne kitwala ebbanga eddene ekizing’amya emirimu.
Yagambye nti, abamu ku bakozi mu ofiisi ye okuva lwe yayingira, tebafunangayo nsimbi nga kati ssente ezibabeezaawo aziggya mu nsawo ye.
Yabyogeredde mu kanso ye eyakomekkereza omwaka eyatudde mu Grand Imperial mu Kampala ku Lwokusatu.
Yeetabiddwaamu omubaka wa gavumenti Hussein Kyeyune Lukyamuzi, Town Clerk Abuna Besigye.
Kino kyaleetedde bakansala Dr. Robert Kagoda Lukuli-Kkonge) ne Ibrahim Kagolola (Kisugu) okulaga obweraliikirivu ku ssente Dr. Clarke zaateekamu engeri gye zinaasasulwamu mu maaso eyo eziyinza obutabaako na mbalirira ntuufu.


text:
Buganda
Amasiro bwe gafaanana
Bya Sarah Zawedde
OMULIMU gw’okuzimba amasiro ga Kanyange e Kagoma gusannyaladde olw’ebbula lya ssente ezigula ebintu ebikozesebwa .
Katikkiro w’Amasiro gano Samuel Kiwombojjo Wantante yagambye nti omulimu gw’okugazimba gwatandika omwaka oguwedde mu March kyokka mu September omwaka gwe gumu baawalirzibwa okugaggyako engalo ng’ebikozesebwa biweddewo ate nga tebalina ssente zibigula
“Amasiro gano twagabalirira nga gaakusaasanyizibako 20,533,000/- . Wabula mu ggwanika lyaffe ne Namasole waago, Kanyange Nakagwe twalina obukadde 11 nga ze zaatandikako ku mulimu guno,” Kiwombojjo bwe yategeezezza.
Yasabye abantu okudduukirira nga baleeta essuubi, etteete, emiti, enjulu, obukeedo, sementi ne ssente ezisasula abakozi.


text:
Ronald Kakeeto: Azizi ‘chali’ wange nnyo era mmumatira. Ebimu ku bisinga okumunjagaza n’okumwegomba z’empisa ez’okwewa ekitiibwa. Talinga bayimba balala be tuwulira mu ntalo nga beeyita abanene. Nnina essuubi nti bw’atambulira ku mulamwa ajja kumenyawo abeeyita abanene.
Kennedy Kamugisha: Azizi akyali muvubuka muto ate ayimba ennyimba ezitukwatako ng’abavubuka. Okugeza oluyimba lwe olwa ‘Mponye obuwuulu’ lwe lumu kwezo ezinnyumira ennyo. Abagenda mu kivvulu kye nsuubira bajja kunyumirwa.
Fred Binywera: Azizi si muyimbi mubi era nga wamusanze mu biseera bye eby’eddembe oyinza obutakikkiriza nti muyimbi olw’embeera ze. Kale nange anneeyagaza era ndi omu ku bawagizi be abamulindiridde Lugogo kutucamula. Nnina okukola kyonna ekisoboka okugenda mu kivvulu kye.
Saconi Tubenawe: Buli lwe ntuula wansi ne mpuliriza ennyimba za Azizi njigamu bingi era eka nnina ‘CD’ ze nnyingi. Mmwesiimisa kubanga muvubuka muto ate nga akati afunye ettutumu. Ng’oggyeeko okufuukula abawala, naffe abasajja atufuukuula kubanga ennyimba z’omukwano zitunyumira.
Cresent Kawanga: Oyo mwana nzaalwa wa ku kalo e Fort Portal. Era y’emu ku nsonga lwaki mmumatira. Muvubuka mulungi mu ndabika era ne by’ayimba bya mulembe. Kale bw’oyogera ku muyimbi ow’omulembe, Azizi tomuleka mabega. E Lugogo nsaba babyakwerinda babinyweza ffe tukole ogw’okudigida kuba ajja kutufuukuula.


text:
Amawanga g’Abazungu bagalogera mu byakuwola nsimbi. Ne bwe muba babbi ng’ensimbi ezibawolebwa okukolamu ebintu ebyokwekulaakulanya, mubba nzibe ne zikulaakulanya embuto zammwe, go amawanga g’Abazungu gasigala gakyettanira okubawola oba okubawa obuyambi “ obwokwekulaakulanya”.
Singa tekubadde kulogerwa mu kuwola nsimbi, ani eyalyongedde okuwola oba okudduukirira Uganda yattu? Nkubuuza, okusinziira ku buziina bw’obubbi bw’abakulembeze baffe, obwayolezebbwa mu masang’aanzira ga Palimenti yaffe, ani eyalizzeeyo okuwola oba okudduukirira Uganda?
Abewola ensimbi zibayambe okukola enguudo oba okuzimba amalwaliro n’okugagulira eddagala, abakulembeze bwe babba ensimbi ezo, enguudo ne zisigala nga ziwomoggose era n’amalwaliro ne gatazimbibwa oba yadde abalwadde okubafunira eddagala, bw’oba tewalogerwa mu kuwola, abo oba okyabawolera ki?
Bubbi bwangeri ki obwo obutalina nsonyi oba yadde ekkomo?
Teebereza minisita gwe bayogerako edda nti abbye ensimbi ezaali ez’okujjanjaba abalwadde ba siriimu, ne bamwogerako okubba eza Chogm, ate era naaba nga y’omu oyo era yayogerwako okulya enguzi y’obuwumbi n’obuwumbi bw’ensimbi z’amafuta agasimibwa e Bunyoro, oyo aba akyalimu bwaminisita ki obumukuumira mu Gavumenti ey’obuvunaanyizibwa?
Mu nsi endala n’ababbi bakwatibwa ku nsonyi. Bwe bawemuukirizibwa, si nsonga oba tebabbye, balekulira bulekulizi ne baddako ku bbali ekyoosi kimale okuyita.
Ebyo eby’awalala si bye byawano. Wano ewaffe oyo gwe bawemuukirizza ayongera bwongezi kwekuniza ne yeesaaanya.
Bw’oba owakana kale mbuulira, abo be bawemukirizza mu Palimenti eyabadde ey’ebbugumu ng’eteesa ku ndagaano n’ensimbi z’amafuta g’e Bunyoro, banaalekulira? Ddi?
Weewaawo amawanga g’Abazungu bwe gawola ensimbi gaziteekamu n’amagoba. Kyokka ensimbi eziwolebbwa bwezibbibwa omubbi talina kyafiirwa, anti omuwi w’omusolo yesasula ebbanja ly’ensimbi ezabbibwa n’amagoba gaazo!
Wo ayi Mzee Zedde nga alabye ennaku. Teebereza Gavumenti okwewola ensimbi zeeyambisibwe mu kukulaakulanya eggwanga, kyokka ensimbi ezo ne zibbibwa bubbibwa kyokka lyo eggwanga ne lisigala nga litubidde mu mabanja g’Abazungu!
So nno nga ye Omuganda agamba nti “Ow’ebbango bwotomuwemukira tewebikka”.
Bw’osula n’owebbango kimanye nti ebbango lye liyinza okukutwalako ekyebikkwa ggwe n’osula mpewo. Ky’olina okukola ow’ebbango muwemukire naawe ekyebikkwa okimusikeko lwonebikka.
Kaabe Pulezidenti oba keebe Palimenti, leka kitegeerekeke bulungi nti ab’ebbango batuuse okuwemukirwa eggwanga lwe lineebikka.
Oba si kyo olumu lyo eggwanga lijja kuwalirizibwa okuwemukira ab’ebbango lyebikke. Sikulimba.
Eggwanga lyewola litya ssente z’okwekulaakulanya ate ne zibbibwa!


text:
Abakazi nga basena amazzi mu luzzi olukulukutiramu mukoka.
Bya MOSES LEMISA
ABATUUZE b’e Masajja mu Kikajjo mu Disitulikiti y’e Wakiso basabye Gavumenti ebafunire enzizi mu kitundu.
Bino baabitegeezezza kansala akiikirira omuluka gwa Makindye Ssaabagabo ku Disitulikiti y’e Wakiso, Herbert Kabafunzaki bwe yabadde alambula oluzzi oluzimbibwa mu kitundu wiiki ewedde.
Gye buvuddeko abatuuze beemulugunya nti balina oluzzi lumu mu kitundu kyokka ng’abantu bangi abalukimako. “Oluzzi luyamba zooni ezisoba mu ttaano kyokka abantu tebaluwa kitiibwa olw’embeera gye lulimu kuba buli omu ky’asanga ky’akoleramu. Ente zinyweramu, abantu boolezaamu engoye, abaana bazannyiramu nga bino biyinza okuvaako endwadde.
Disitulikiti erutuzimbire naye terumala. Twagalayo oluzzi olulala,” abatuuze bwe baategeezezza Kabafunzaki.
Kabafunzaki yategeezezza nti oluzzi luno luzimbiddwa Disitulikiti y’e Wakiso era lugenda kumalawo obukadde 6 kyokka yabasabye obutaddamu kuluzannyiramu. Kabafunzaki yasabye n’abavunaanyizibwa ku kukola enguudo okumaliriza emyala egiri mu zooni ya Masajja B e Makindye kuba buli nkuba lw’etonnya giyiwa amazzi mu nzizi n’ebintu by’abatuuze.


text:
Kikajjo
Namagambe
TERI kimalamu maanyi mu mukwano ng’omusaja okukusuubiza kintu n’atakikuwa. Kikuleetera okulowooza ebintu bingi ebibi gy’ali.
Omwami wange mmwagala nnyo era ayawukana ku basajja abalala kuba omukwano agumpa era sijula. Wabula tewali kinnuma ng’obutatuukiriza bisuubizo bye yeeyama.
Nze Annet Namugambe, mbeera Kikajjo. Obufumbo bwange bunneeyagaza okuggyako olussi nfunamu okweraliikirira ne ndowooza nti osanga munnange simusanyusa kimala.
Ekireeta kino kwe kuba nga mukwano gwange ansuubiza ebintu bingi naye tatuukiriza. Ekisinga okummalamu amaanyi kwe kuba nti y’anteeka mu mbeera y’okwesunga kubanga ebiseera ebisinga ansuubiza nga ssisoose kumusaba, ne mmanya nti andowoozaako kyokka nkanya kulinda nga buteerere.
Oluusi mba njagala okumujjukiza naye ne ndaba nga nninga amubanja ate nga sinze nnamusabye yeeteme by’ataasobole kutuukirizza.
Ayinza okukusuubiza okukwa ekintu, wbaula omwezi ne guggwaako nga tazzeemu kukinyegako, ne mukwata omulala. Wadde oluusi omuntu asobola okwerabira oba ne ssente okugaana naye sirowooza nti kino kisobola okubaawo
emirundi egisoba mu kkumi.
Ekibi nti tannyinnyonnyola nsonga emulemesa kutuukiriza by’asuubiza. Kale kino kindeetera okweraliikirira oluusi ne kintuusa n’okwerabira ebirungi ebingi munnange bya’nkolera.


text:
Ssenga
EKIMU ku bigendererwa by’obufumbo kusanyusagana buli omu n’amalako munne ekiwuubaalo.
Bwe kituuka mu kisenge kiyitirira kuba eno ye ofiisi y’abafumbo enkulu.
Wabula waliwo embeera emalawo essanyu ly’omu kisenge naddala ng’okuwuliziganya wakati w’abaagalana kukendedde.
Abakazi obutafaananako basajja, bagumira ebizibu by’omu kisenge. Omukazi ayinza okunyigirizibwa okumala ebbanga n’ataterebuka era n’abamulaba omuli n’abeng’anda ne batamanya by’ayitamu.
Ku basajja, kino kiyinza obutasoboka. Bava mangu mu mbeera era banguwa okulaga. Bw’abaayo n’omukazi omulala asobola okusibamu ebibye n’adda eyo.
Leero tukuleetedde ebintu musanvu ebinyiga abakazi mu kisenge ne bibamalako essanyu.
Okubagwira:
Abakazi abasinga okubagwira mu kigwo kibamalako emirembe. Omukazi yeetaaga okuweebwa obudde bwa ddakiika eziri wakati wa 20 - 30 ku nsonga eno. Mu ngeri endala kyetaagisa n’okutandika olunaku n’obubonero obumulaga nga bwe waliwo ensiitaano gy’omutegekera. Abasajja abamu oluba okwesogga obuliri nga batandika kusaba bintu!
Okubakuluusanya: Okukuluusanyizibwa ekisusse nakyo kinyiiza abakazi. Waliwo abasajja nga buli lwe yeekyusa ayagala kumeggana nga tafudde ku mbeera munne gy’alimu.
Oluusi omukyala ayinza n’okuba ng’alina ebyamunyiizizza kyokka omusajja n’atakitwala ng’ensonga.
Obutalinda kubalaga kkubo: Omukazi mu ngeri entuufu y’ateekeddwa okukulemberamu munne okumulaga ekkubo. Naye abasajja bangi kino bakibuusa amaaso ne basalawo okwewagaanya ekibatuusa okutomera ebisenge.
Okubaleka mu masang’anzira: Kino, kinyiiza abakazi lwa kuba tebalaga. Abasajja abasinga beefaako bokka , olumalamu akagoba agwa eri nga tafuddeeyo oba munne gw’abadde asanyuka naye oba asigadde n’ennyonta y’omukwano.
Okusaba ekigwo ng’abaana bawulira: Abasajja abamu baluvu ekisusse, tebalina bugumiikiriza. Abamu tebakwatibwa kusonyi kusaba bannaabwe kigwo ng’abaana tebanneebaka. Ate munne bw’agaana olwo alufuula lutalo.Kino kikaluubiriza omukazi wabula n’akkiriza olw’obutayagala kubalukawo luyombo.
Oluyimba lw’eggwanga: Abasajja bangi balowooza nti omulimu gw’okukooloobya gwa bakazi bokka. Abasajja abasinga badda mu kuwuuna buwunyi ng’akirako omulwadde omuyi. Bino bikadde, kirungi n’omusajja n’akooloobyamu ne munne n’anyumirwa.
Okulongoosa munno: Oluvannyuma lw’emikolo abasajja bangi bakikwata nga kikwate nti abakazi be balina okubalongoosa. Kino si kikyamu wabula kirungi n’omusajja n’ayiiya olw’olumu, munno omulongooseeko.


text:
Comments
Rose | Kampala
I DONT HAVE ENOUGH WORDS TO SAY TO BEBE COOL,BUT WHAT I CAN SAY IS I LOVE U I MEAN THE PERSON IN YOU AND YOUR MUSUC.MAY GOD BLESS U AND YOUR MUSIC,FAMILY EVERYTHING.maaaaaaaaaaaaaaaaaaaaaaaaaaaaaaaaaa
Josse | London
Bobi Wine, just stop showing off. Omanyi omuntu yena bwava mu family enjavu nafuna ku ssente, afuuka ekitaro and that's what you are...Leave Bebe Cool, he is much far from where you are
LYADA ROGERS | kampala
BWOBA TEWAMATIDDE, TULABAGANE ENKYA KU RESORT BEACH TUSALE BUTO EMPAKA KUBA BULI OMU AYOGERA BIBYE KUKYA''BADEYO JJO
Baraza stephen | Jinja
Really in Uganda there is only one champion au sio wazee The so called champions more especially Bobi in East Africa who knows him?Kubali yaishe.
SEWA | oklahoma US
NAYE BANNA U MWALABA,ANI ABAGAMBYE NTI BANO ABAYAAYE BEEWALANA???
bANO BALI MU KUKOLA SSENTE MMWE NGA MWAAVUWALA,
wAMMA MUKOLE SSENTE NGA ABALALA BWEBALOWOOZA MBU MULI MU BATTLE,
SHAME UPON ALL THOSE WHO THINK DAT BEBE AND BOBI ARE ENERMIES.
Khen shakirah | Kampala city
Mwana nze BOBIWINE mulaba nga teacher wa bebecool kubange BOBIWINE can defeat him financially,musically and academically so i cannot even see why BOBIWINE omunene mubanene agenda mu battle of the champions ne bebecool omutonomubatono banange BOBIWINE mazzi mawanvu lwaaki bebecool takirizza?
Wama ffe we will be there kulwa BOBIWINE...........
berseif | kampala
MUNENE naye bobi wine tukooye ejoogo lyokola ku bano, lwaki teweewa kutiibwa. ebyo byebikulemesa award noyomba. kiliza amazima bebe cool akusiiga kuba yakuwa ekyokola. bwatafuna bizibu tofuna hit.
Gertie | Kampala
Oyo Bobi Wine yewagira nnyo ku munne ate amusomooza. Bambi Bebe is a cool guy.
ROME ROMEX FIANCE, | Västerås, SWEDEN
man BOBI WINE , INFACT U ARE NOLONGER A MUSICIAN, BUT U ARE A TEACHER, COZ YOMUSIC HAS MADE BUT TO STARTING THINKING LIKE ATLEAT A MATURE GUY, BOBI BIG UPPPPP, BEBE COOL LWASAMA, YIGA OKUNAABA AE ERA YIGA OKUWA BOBI WINE EKITIB´WA WADE YEMUTOWO, BT MUSICALL, PHYSICALLY AND FIANCALLY IS CLASS ABOVE U ORDINARY BEBE
kamoga henry | kampala
i think this is not the battle of champions because in Uganda we only one champion and this is none than DR JOSE CHAMELEON in fact this guy is the champion of champions so i don''t think that really this is the battle of champions ( even i have a feeling that Dr chameleon is not worth to compete with these two guy because he is extra large he is 100% far from them in as far as music is concerned.
Najjingo | muyenga
@Roki Amsterdam, mesejjiyo yamulembe nyo kyibe kyakuyiga mwena abasoma comment nabaziwandika, bob ne cool tewali byetubayigilako, wabula okuba empawa, ejage jebogelako buli webabela kale okuzala abana bage e uganda kyampisa bubi nyo kubaga babela bayeyeleza enyimba zabwe, kyitalo nyo
ivan | Canada
I wonder how people could actually praise Baby Fool. This is music! Is is all about the words you speak. There is nothing like silence in music. This game is fueled by verbal skills. The theory is whoever can talk, can sing. And the reverse is true! So if Baby Fool can not talk, ........... He should learn the rules of this game. Look at him! Its like he is mourning. Hahahaha. Luno si Lumbe. Oba olina okulaga eswaga. Bobi Wine remains the king!!! Bobi we can''t wait to host here in Canada. Tukwesunga mwaaaaan!!!!
madina | kl
BOBE, WANGE KYEWAKOZE OMUNENE KYAYINA OKOLA,WALAZE OMUNENE BWAYINA OKWEYISA. OYO GUY WADE YAFUNA SENTE NAYE YALEMELAMU OLUSITRITI, NDOWOZA ONFUNO? TAWA BANTU KITWA! SIYASOSE FEE WE TWAKURIRA TWARI TUMANYI RED BANTON,RASITER ROB SAMBUSA,OLANDO,METON SAMA, MPOZI NE M,COLONO,NE MAD TIGER. YE OWAYE BAKYARI BALAMU? HOLLOW GUYS A YOU HERE? ANSWER ME PLSE
Ex Student | Dublin
@ Cissy Nayiga: Bobi is the guy that sings zuena agenze all the time. Bebe is the guy that married with a huge wedding. Bebe married a lady from the west and bobi''s wife is from busoga a former hooker. THey both smoke drugs and show off every little they own especially cars. Bebe has a huge house and bobi lives in a hummer vehicle. I hope this helped.
medie | sharjah UAE
BOBI WINE CHAMPION
Name joan | City mbale
i don''t know
jamilah | zürich
Bobi, wandibade okula, kubanga wakamala okuwasa .naye okyali mutonyo mundowoza tolina njawulo na kavubuka akakaweza emya 10years . dayo ewamwe bazadebo bakubulilile , nsubila kija kuyamba nyo . ate olulala bwobanga ojja mubantu . enjaga ojikendeza ngako .gwe oli kyakulabilako eli abana bo , tolina bwoli plzzzzzzzzzzzzzzzzzzz twakowa !!!!
rossly | Ankara
oyo BOBI WINE walero ejjaga emulinya nyo ku botwe,tayogela yo kya kintu kikulu naye banange abakyala nafe amagulu gatutunda nga osanga oyo owo ku street,twakowa okwelaga kwe.swainiiiiiiii.BEBE yakulila ku meere ya waka siya mu buvela oba ki oba kiBEBE COOL alina kyamusinzaOYO REDWINE ZA LUNO lwakuba amalo gamulemela mu.
Name steven | City kampala
fact is, bebe is way majure than bobi in all spheres; mentally, phisically, and musically. I like the way he has continued to conduct himself despite frequent provocation from bobi, it is strange ''cause initially i thought bebe was the bad boy, but has way changed his attitude and self conduct. check the music stuff they now produce, bebe''s is a class apart compared to bobi''s provocational and abusive stuff, thats not music, some one need to advise him, originally he was a superstar but is gradually losing it through childish antics. We need objective music, not insults on bebe desguised as music. Cheers bebe am proud of u allof a sudden; i still love bobi though and still hope he will style up especially if he goes slow on weed, which i suspect is the problem given his conduct, someone pliz help. bebe seems to be clean on drugs, he is always sober and collected, and calculates his words.
mabira | kampala
bobie wine munene
supie | City
u da champion bebe. dont mind bobi he knos only how 2 talk only. olina engooma akirize.
NameCatherine Namubiru | City UK
Mukyala Cissy nayiga ,gwe ayagala okubawula kyagunnyo labila ku mimwa .Mukwano wetegereze gwe onobulila abalala.
Najjingo | muyenga
bona bebamu tekuli atayogerela wagolu, lwakuba bebe lero asilise busili nga amanyi byanayogela bob byajja okuyimba afune omudidi, bob wine yatuyamba kumusajja yo yali yetyolila mubile, nga buli muyimbi amutya Ssebo bebe cool? bob yakusobala wali olimwawe
Mike | Toronto
@Robert Your comment has to rank as one of the dumbest ever on this forum. You seem to have a problem with the fact that Bebe is married to a Musoga chic. Well, she also happens to be the most beautiful Ugandan lady? Are you jealous that the Basoga have nice looking ladies while your own people (whoever they are) have nothing to offer? Go have a pity party over it!
FRANK K | kampala
ebyo byona temuli kubanga abo bona banywi ba njaye era abo bonna bakoze kinene nyo okwonona abaana mukampala ne mubitundu ebilala nga babayigiliza okunywa enjaga era abamu bagwiridde dala edalu
Roki | Amsterdam
Naya Bana Uganda temulaba nti tuswala ?? eggwanga eddamba tuyinza tutya ?? okumalira ebiisera kubanywi benjjaga ?? nga Abantu Envvunzza zibamarawo ?? wama ( URA )mwakoze bulungi nyo nokubatekako omusolo tubadde tetulina wetubaffuniramu nge eggwanga afazali zinaggulira abalwadde eddagala Emulago .
Bukedde tubasaba muwandike nga kubizzibu ebiruma Uganda sosibano abanywi be Njjaga tetulina kyetubayigirako !
Gorret | kuwait
u rock Bebe dont mind him
Gorret | kuwait
u rock Bebe dont mind him
rose | kawaala
ne munamawulire eyasase lino yasuddiyiza naye omuutuufu era omugezi tumulabye wama bebe webale kuba nampiisa nabaana bauze bwotyo bagalwe ng''ovude munsi oyo omuyaye yamanyi yelaga bwelazi sibuli afunye nti alina kulangirira eyakuwa yeyama bovuma ate alina ensonga lwaki akuwa abalala nabama teweyambisa byofunye kuvuma balala katonda talina muganda we bkyakumakya nga gwovuma naye amuwadde era toli wakitalo nga gwe bwolowoza twali tulabye abanene emirembe ngalo. bobi enjaga ekutusa wala
Name Gojo | City kampala
Oyo bobi alimubyacaana kito. Wama Bebe, webale kulaga nti wakulira mumaka amategeevu.
annet | kampala
i just like bebe cool, wama dont mind about that idiot.
Claire Stella | Kampala
Bebe cool thanks for being mature than bobi wine, pliz behave man. We are tired of your nonsense. Bebe pliz plan for your self, i see in the papers all yr houses are pending. Plant trees that will give u shed in the future and yr family to be happy. That man is abusing u just becoz u dt have wat to show pliz its never to late get something. Am like a friend, if atall its thre glorly to God ad be blessed.
robert | kampala
bebe had to keep quet because he has sung nothing except about h8is family secrets and his hummer! such a mature man!He is bragung that he is munene over what? his father''s wealth? or what else. no wonder he is married to a musoga chic the older they grow........the... what bobi wine is doing is what they call edutainment that is even why THE OWNER OF THE WORLD ,THE KABAKA recognises him!
ivan | kampala
naye nze i think omunene alabikirawo. bobi mwana if we are to talk about music bebe is an icon
Ritah | Kampala
wabula banange Bobi akule kubanga amagezi alabika agaleka waka nokubanga tegaliyo.Bebe wama wakoze ekiriyo, barking dogs seldom bite, Bobi talk less do more
Najjingo | muyenga
kavuma manager wa eagers weyogele okwefako, (about bob and cool)kati govement egenda kubajako meka kuza show eno jjemugeda okubilamu abantu abagenda 0kujubila show mwemugenda okuyola omusimbi omuyitilivu? wabula mumanyi business, uganda wetuli labukila nga kyili to let. abamunga batugagawalilako ndaaaaaa
Name grori | Citykla
Beebe cool is cool and bobi wine is full of wine and waragi
Munna Kinaawa | Shanghai
Amalala ngaki Bobi wine? Era abaana mbo banakolaki? Olwo nye Omukyala Babie awulila antya nga weyisa ontyo? Nye abaffe,Nsezala,Abanko,abemikwano na Bazadde? Obusungu tobukilinza nkufunga.
mwanje | kampala
Ffe tukimanyi bulungi nti muli bazanyi ba zaala, mulinga bano abasajja ba wrestling,mubuza buza bantu nakusiga bukyayi mubawagizi bamwe! mulowooza bwemutekyanga temufune fm?
Temulimba bantu lwaki muteeka politics music?
Naye mumanye temugenda kutuuka kuddala lya Paul Kafeero!!!
Charles-Tasaga | Kla
Bebbe is international while Bobi is National.....Hence who is who!!?
Answer: MUNENE MUNENE represents Uganda and the best of all!!!!!!!!!
mawejje | califonia
Charity begins at home COOOOOL webale kuba nampisa omusiru takusiriwaza
TAN | kampala
offcourse bobi stands out in all this beef because he has sung nothing else other than bebe for the last three years sometimes i wonder if the beef wasn''t there what could have become of him and good lyfe''s singing
josh | Stockholm
Bebe cool u r such a nice guy,keeping quiet was so mature.Bobi pliz learn thats a cheap way of provocking a hard rock.u rock brother Go bebe
jackie nampeebwa. | autralia.
Bave mubyolutalo batese buliomu ave mu kunonoza mune kuba buli omu munene mugeri ye ate bona bamanyi okunyiba.
Tindcissy | around
Empty vessels makes alot of noise so does Bobi wine even his small music is full of abuses which Bebe had never done. Bobi hates Bebe coz he has something, which Bobi doesn''t have. Charity begins at home. Bobi is brought up badly i simpathysi with him. akabwa akasiru kkagoberera enjovu so does bobi style up man ask Bebe to continue showing u the way instead of kumuwalampa, ndaba he made u wat ur now, gwowonya eggere yalikusaambya its true style up boy bobi en mind ur business ur music is still at a virgin stage first concentrate en look back from where u came from.
omubejja nassiwa carolina | kampala
MUNENE Naye oba bobi yabaki silowooza oba ali kula. wama Bebe webaale kukuma buntu bulamu omuganda agamba nti nasilika amanya. obuwagizi bwaffe obulina
mwanje | kampala
Ffe tukimanyi bulungi nti muli bazanyi ba zaala, mulinga bano abasajja ba wrestling,mubuza buza bantu nakusiga bukyayi mubawagizi bamwe! mulowooza bwemutekyanga temufune fm?
Temulimba bantu lwaki muteeka politics music?
Naye mumanye temugenda kutuuka kuddala lya Paul Kafeero!!!
kalule patrick | City Kampala
Omusiru takusiruwazanga Bebe walaze empisa! Asilise teyejusa ate embwa ebogola ennyo teruma enkima ojijja mu kibira naye tosobola kujimalamu kibila wish u da best Bebe.
Name Irene | City:Kampala
Bobi Wine you don''t have okwewana kubanga you know nti babe cool is just a respectful man so learn to respect others as he does....
Billevelynes Hadijah | kampala
i just pray this doesnt make the sitiation worse than it is already, i rather they did some thing to unit them than deepening thier differences. but of course Bobi is my man
kASULE | Dk.
YA this is M7and R.Besijye.FE TE TWEWUNYA.
kirabo mercy | Kampala
Bagulumiza yebale yebale kukuma kitiibwa kye. Katonda anyoma abamalala naye abawombeefu abagulumiza ate amalala gakulembera ekigwo.
Kirabo
shakar | vndp
muenene siri muwagizi wamwe mwembi naye nsimye eneyisa jewisizamu nyinza nokuwagila walaze omuntu omukulu "role model" bwabera va mubyekiyaye muganda wange nkwagaliza buwanguzi naye singa kisoboka tewalyetabye mukivulu ekyo naye lwakuba waliwo akasente genda big up. bebe
Name doreen | London
Munene Bebe, thats the way to go. Okusirika kumala bingi, action is beta dan words.
starlon | kampala
For sure BOBIE WINIE is taking our country to another level,,,may God bless you jaja bobie
PHILOE | kamapala
oli mubanda bebe tooto, kale fena tubeeyo twawule tooto ku mubanda.
Turyasingura Amon | Dubai
Wy can''t bebecool accept defeat coz hwever much hi sings, he will Neva toutch bobwine in beards
richard.kibirige | luweero
ekikulu bobi ayinna ebigambo bingi naye nga omusajja amusinga katubalinde kukwokutano bebe musajja mukakamu katubasabile bakwatagane.
livy | Kampala
I am yawning!!!!!!
namutebi jalia | uganda
bebecool never mind, be cool like your name. God is with u
Jussy K. | Cardiff, Wales, UK
Bebe chali webale kola njawulo nosirika. Ekyo kiraga enjawulo. Era bobi eja kupowa yeka. Nkuwagira.
cissy Nayiga | Dublin in Ireland
Kale nze banema okwawula
Samuel | Kampala
Oyo Lucifer ya,abatawaanya.
martin ssesanga | massachusetts
MUNENE, Bobi wine ayomba nga mukazi, naye Bebe cool yamulaze nti ye yeyisiza ngomuntu omukulu. Lwaki talinda lutalo?
Jericho | Agra
Bobi wine dala oli wanjaga, tunuulira bewaze nabo, bona abayaaye basiiba mu ghetto, kirabika bebakuba nobutayimbwa. Bebe looked intelligent as usual, Bebe oli wakabi, webale kusomesa Bobi kuyimba. Bobi your music is kadongo kamu. Bukedde big up...
Fazah | Tokyo
Bino nze sibitegera .... Nsaba abaana bano mureme bawaga buwazi wabura mubakwataganye ...okuyimba si rutalo, kati mu bawaga n''abalidawo ebyo byebarikola ... Kubere kusonyiwagana wabura muleme kubawaga mbu rutalo !!! Oba Uganda egenda maso, oba mabega nze bino sibitegera.... Ffena turi baana ba kintu lwaki tusowangana tukwatagane mu buri tendera we tujja okulakulana ... Bobi ne Bebi mosonyiwagane byansi byakureka.
Ntambi | Johannesburg
Congratulations Bebe cool you have lived to the true meaning of your name. On the contrary you won the upper moral ground. You resisted the childish provocation. Oba Ali mu league ya chameleon then tekimwetagisa kunyomoza gwe mubantu unless akutyannyo. Keep your kool mwana wattu. Onsanyusizza nyo.ndowooza abakukuza Bantu .ebyo byebiviramu abant okudwadwalikanila mu lujjudde. YOU WERE THE WINNER SIR. I SALUTE YOU!
nanyonjomary | denmark
munene bebe cool big size u have to kwon big is big
ssempijja william | Nakasero sinay bin street
Abayimbi abalala mukoppere ku Bebe empisa anti obwedda Bobi Amusomooza nga ye asirise.
Name KAPASI | City london uk.
Naye nga dala kiki abantu abo tebakula balikola ebyekitto mpaka ddi? nga bamaze kufuna bazukulu obba? kubanga ebintu bwo mukinana kati tuli mu nkumi biili, ela bakyalyangana ngabukoko butto kyewunyisa, olwo bawasizaki nga bakyalimu okuyika eminyila? mukule kko basebbo naye muswaza egwanga lyattu uganda.
Inga | London
Tubalinze banafe zabike emipila.
Namaganda suzan | Entebbe
BEBE response is mature enough .thanx
Ex Student | Brussels
Gasiya buloolo, muyiiyeyo ebinyuma bino twabikoye
Mawejje | Kampala
Hahahaha bwooba oyagala okuggwa amaddu oyigga MBOGO nolwekyo bebe tewepankila ku kyaana kya mbogo.
Lozio munnabuddu | Roma
ATE WANO NNYONGEDDE OKWAGALA BEBE, KUBANGA OMUNTU OMUKULU, EYEEWA EKITIIBWA, TEKYETAAGISA KWASAMYA KAMWAKO NG''OLI YEREREJJA. EYO MU LUZUNGU BAGIYITA MATURITY!
EBY''OKWERAGA BIBEERAMU KAVUBUKA ERA AWO BEBE YAWANGUDDE!!
ashley wales u.k | cardiff
Any way this is bullshit silaba nsonga lwaki abayimbiba uganda tebakula wobo olina weyogerako bwotyo.plz bobine and cool be our self ok, naye tuswala .mweyise nga navio nabayimbi abalala ,naye its really bullshit . thanks
Halima | Denmark
MUNENE Mbasaba mwembi Mulekele awo okuyombagana muve muntalo, Katonda Yabawa Ekitonekyamwe Muvemubyekitto Mwegate Musobole okulakulanya Egwanga lyafe, Bulyomu Ajakubegomba ngate tubayinamu nekyomugaso Okuyimba tekukyali kwamuzanyo ngada,Mukulakulanye Uganda Yaffe Njalanyo, Era Enojendi mpuliliza nyimba za Uganda Zokka, Mbasaba Temudamu Okwevuma kwemalamu kitibwakyamwe.
stevo | jinja
Pls muvee ku misokoto
Nam J Z | Genova-Italy
Bebe(Munene), webale nnyo okwesirikira. Ensi kati y''enaasalawo ani mugunjufu. Bannange buli omu anonya kamere. Ebyo eby''ettutumu mwattu bijja buzzi nga ssibyetegekere. kale mwalifuddeyo nnyo okugenda mu maaso n''okusanyusa abantu olw''ebitone bye mwaweebwa Katonda. Emidaala gyammwe nno giyinza okugwa! Omulaasi waffe bwe yayimba nti "ffa ku mudaala gwo", yakola ensobi? Muleke kuyomba nga baana bato. N''ennyimba ezikolokota bannammwe tuzikooye. Muyiiiye ezizimba abantu ng''abayimbi abalala. Nantume yayimba "Kale mazima nze ani", buli lwe nduwuliriza mpulirira ddala nga n''amaziga gajula kumpitamu. Naye Bebe nnyongera okukwebaza enneeyisa gye weeyisizzaamu. Bob abadde asaana okuvulubana ensonyi olw''ebyo bye yafukumudde nga ggwe wwesirikidde. Gendera awo, ojja kuwangula bingi. ate alirwa edda n''akusaba ekisonyiwo. Bob buli lw''owuliranga ekiruyi, nga owuubayo ulubu lwa Ssapule eyo gye wabadde oyambadde. Nnyaffe Bikira Mariya akuwolereze, Musabe!


text:
Amawulire
Bamulekwa ba Sheikh Abdu Karim Sentamu Sebyaayi nga bali mu kuziika okuva ku (kkono) Shafik Sentamu
Bya Musasi waffe
ABASSE Sheikh Abdul Karim Sentamu balina Bamasheikh abalala be beeweredde okutuusaako obulabe n’okutta.
Ensonda mu Busiraamu zaategeezezza nti abasse Sentamu bwe baamalirizza misoni yaabwe baliko mikwano gy’omugenzi n’abamu ku Bamasheikh be baakubidde essimu ne babagamba nti “Oyo awedde nammwe mutwerinde”.
Abamu ku baalaba ettemu lino abataagala kubaatuukiriza bagamba nti omuzigu eyakuba Sheikh teyali yekka wabula yali mu kibinja ky’abantu nga mukaaga abaali beesudde amabanga nga bali ku pikipiki ez’enjawulo kwe baddukira nga misoni ewedde.
Abasiraamu beebuuza nti bulijjo ekifo kino kibeeramu abaserikale ba poliisi abawerera ddala ababa ku kulawuna buli kaseera ate nga waliwo ne bupoliisi obuwerako ng’eyoku Ppaaka Enkadde, ku Arua park ne Kikuubo kyokka abaserikale baalwawo okutuuka mu kifo nga Sheikh amaze okukubwa amasasi.
Waliwo ebigambibwa nti Sheikh Sentamu abadde alina Sheikh omu mukwano gwe bwe babadde batera okutambula era nti ku luno yawonye buwonyi kubanga abadde tamuva ku lusegere era nga y’omu ku baakubirwako essimu ezitiisatiisa okumukolako obulabe.
Sheikh Umar Swidiq Ndaula bwe yabadde e Kibuli mu lukung’aana, yagambye nti abantu abalwanyisa Obusiraamu okugenda mu maaso be batandise okutta Bamasheikh ab’amaanyi mu ggwanga.
Omuduumizi wa poliisi mu ggwanga Gen. Kale Kayihura yagambye nti Sheikh Sentamu abadde mukwano gwe nnyo era amuyambye kinene okukkakkanya obujagalalo mu Basiraamu era n’asuubiza okukola kyonna ekisoboka okuzuula abaamusse.
Ebipya ku basse Sheikh Sentamu
OMUSASI wa Bukedde Kizito Musoke azudde ebipya ku basse Sheikh Abdu Karim Sentamu eyakubwa amasasi ku Lwokutaano lwa wiiki era biraga nti abadde n’abalabe ababadde bamulondoola okumala ebbanga.
Okusinziira ku mikwano gy’omugenzi, Sheikh aludde ng’abategeeza nga bwe waliwo abantu abamulondoola, nga baagala okumutuusaako obulabe, era ng’abadde yeekengera nnyo abantu.
Sentamu yakubiddwa amasasi ana agamuttiddewo ng’ava okusaala n’okusomesa mu muzigiti ku William ku Lwokutaano ekiro nga April 20. Poliisi na kati ekyanoonyereza ku baakoze obutemu buno.
Omuzigu yasoose kumusaba amutwaleko e Kawempe kyokka bwe yamutegeezezza nti si gy’adda n’amusaba ssente z’entambula wabula Sheikh aba aziggya mu nsawo azimuwe kwe kumukuba amasasi.
Mutabaniwe, Shafik Sentamu (34) agamba nti kitaabwe abadde akyogera lunye nti alina abalabe era nga kino yakitandika okuva lwe yava mu buwang’anguse ng’amaze okusibwako e Luzira ku misango egyali gyekuusa ku buyeekera.
Sentamu agamba nti kitaabwe abadde yeeraliikirira nti essaawa yonna singa wagwawo obuzibu, kyangu nnyo okumuteebereza nti yeenyigira mu bumenyi bw’amateeka, so nga ye abadde yava ku by’ensi nga yeenyigidde ku kimu kya kubuulira ddiini.
Entalo eziri mu Busiraamu nazo zibadde zimweraliikiriza ng’asuubira ziyinza okumuviiramu obuzibu kuba abantu bangi abamaliridde okuwuwuttanya emmaali y’Obusiraamu mu bubi ne mu bulungi. Y’ensonga lwaki abadde tanyegera ddala ku bya biwayi ebibiri ebyekutula.
Namwandu omukulu Hadijah Sentamu .
Okumanya nga Sheikh abadde yeekengera abantu, abadde abeera yekka mu nju, nga k’abeere mwanawe tabeera naye. Mugandawe omu ataayagadde kumwatuukiriza mannya yategeezezza nti mu baganda be bonna, mubaddemu omu abadde amanyi gy’abeera, nga bo bamuwuliza ku ssimu , mpozzi ne lwe babeera bamusanze mu muzigiti.
Abakazi ababiri be yazaalamu abaana baayawukana dda, naye ng’obulamu bwe yali yasalawo kubukuumira ku byaddiini.
Mukwano gwa Sheikh omulala yategeezezza nti kyamwewuunyisanga nnyo mu mbeera y’entalo wakati wa Mubajje ne Kayongo, okuba nga Sheikh talina ky’azoogerako era bwe baamubuuzanga w’agwa ng’akkaatiriza kimu kya kutya Allah bulijjo.
Obulamu bwa Sheikh abadde amanyiddwa ng’omusajja omukambwe, kyokka nga kino abadde atera kukikola ku bantu b’agamba abasomesa eddiini ekifuulannenge.
Ku ntandikwa y’emyaka gya 1990 ng’ali wamu ne banne baatambulanga emizikiti egy’enjawulo nga babuulira era baafuna obutakkaanya bungi.
Buli Lwakusatu n’Olwokutaano Sheikh abadde abeera n’omusomo ku muzikiti gwa William, naye ogw’Olwokusatu lwa wiiki eno ogubeerawo nga bamaze okusaala esswallah ya Aswir, tegwabaddewo.
Imaam Lukooya yategeezezza nti basheikh ababiri abaabadde balina okusomesa, omu mulwadde ate ng’omulala yattiddwa.
Alagula okufa kwe
Okusinziira ku Haji Najib Sonko, omu ku bantu abaasembyeyo okwogera ne Sheikh nga tannakubwa masasi, agamba: Sheikh yatandise omusomo ogwo gwe yasembyeyo okuwa ku Lwokutaano ku ssaawa 1:30 ey’akawungeezi ku muzikiti gwa
Masjid Noor ogusangibwa ku luguudo lwa William. Omusomo yagutandise na kwetonda. “Nsaba okwetonda bwe waba nga waliwo gwe nnyiizizza, kuba okwetonda kwa Busiraamu bw’obaako gw’onyiizizza omwetondera n’akusonyiwa”.
Abasiraamu bazzizzaako okumubuuza ebibuuzo nga bw’abyanukula nga bulijjo era olwokuba ebibuuzo byabadde bingi, ku luno tegwakomye ku ssaawa bbiri ez’ekiro nga bulijjo, gwagendedde ddala okutuuka ku ssaawa 3:15 ez’ekiro.
Bwe yabadde amaliriza omusomo Sheikh obutafaanana nga bulijjo, ye kennyini ye yakimye esswallah nga bagenda okusaala swallah ya Ishahi ekintu ky’atakolangako, era abamu baalowoozezza nti y’agenda okusaaza, kyokka teyasaazizza. Era bwe baasimbye ennyiriri, yasabye Imaam amuyimirire kumpi w’aba asaalira era we yasaalidde, ate nga kino kikontana n’enkola ye eya bulijjo ey’obutayagala muntu kubeera kumpi na Imaam.
Bwe yabadde afundikira okubuulira kwe, yabuuliridde Abasiraamu okwetegekera okufa, kuba buli wamu kukusangawo.
Namwandu Nuru Nalwoga
Yagabye kabalagala
Najib yategeezezza nti bwe yamaze baatambudde okufuluma omuzikiti, era babeera bagenda n’aggyayo kabalagala nnya, n’amuwaako bbiri. Bwe baafulumye Najib n’alinnya emmotoka ye, ate ne Sheikh n’atambula okwolekera eyiye eyabadde yeesuddeko akabanga. “Nabadde ntuuka ku Queen’s Way ne nfuna essimu ng’entegeeza nga Sheikh bwe bamukubye amasasi.
Najib agamba nti n’okutuuka kati akyewuunya okuba nga we baafulumidde omuzigiti ng’okusaala kuwedde ng’obudde bukyali, kyokka mu kifo nga temuli bantu wadde abavuzi ba boda boda so nga tebatera kuggwaawo. Kyokka poliisi yategeezezza nti ezudde nti eyamusse yaddukidde ku bodaboda.


text:
Kampala
Muzaki Irene ng'alumiriza Baker Arinaitwe okumuwa ebicupuli bya ddoola baabadde ku poliisi e Nakulabye ku Mande. Ekif: Benjamin Ssebaggala
Bya Benjamin Ssebaggala
POLIISI e Nakulabye ekutte omufere eyanywedde omwenge n'adda mu kumansa ebicupuli bya ddoola mu bbaala.
Baker Arinaitwe yeyagudde mu kitimba poliisi n'amunyweza bwe baanywedde omwenge mu bbaala ya Irene Muzaki esangibwa mu zooni 4 (Kiyaaye) e Nakulabye ne bamuwa ebicupuli bya ddoola bya 300 mu bupapula obw'ekikumi kikumi.
Muzaki yalumirizza Alinaitwe nga bali ku poliisi e Nakulabye nti yazze mu bbaala ku nkomerero ya wiiki ewedde ne banywa omwenge gwa 11,000/- bwe batuuse okusasula ne bamugamba nti tebalina sente zawano ate ng'omu yabadde akeera kugenda Sudan.
“Bansabye ne mbawa emitwalo 15 ne bandekera ddoola 300 nti bwenvungisa nzigyeko ezange mbaddize 'bbalansi' kyokka nagenze okutuuka mu bbanka ne baagala okunkwatirayo nti nabadde ntutte bicupuli” Muzaki bwe yannyonnyodde.
Wabula yabadde agenda ku poliisi kwe kulaba Arinaitwe n'atemya ku poliisi ne bamukwata. Arinaitwe yeegaanye okugaba ebicupuli ng'agamba banne okuli Justus ne Kaseppiki be baabigabye era yabadde tamanyi gye bali mu kiseera ekyo.
Akulira poliisi y'e Nakulabye AIP Kirumira yategeezezza nti Arinaitwe ne banne babagguddeko omusango ku fayiro SD:15/07/05/2012 n'asaba abantu beegendereze abantu bano kubanga balina ekibinja kinene nga bagamba ebicupuli bya ssente z'amawanga ag'enjawulo.


text:
Kampala
Black n''Omuzungu gye buvuddeko mu kkooti
Bya M. Ndijjo ne J. Mutebi
Mwanamuwala Bad Black amanyiddwa ennyo mu kuyiwaayiwa ssente n’okucakala, amaaso gamumyukidde mu leeba bwe yazadde omwana omuddugavu gw’alumiriza nti wa bba omuzungu, David Greenhalg.
Black (amannya ge amatuufu ye Shanita Namuyimbwa) yaweereddwa ekitanda mu ddwaaliro e Nsambya ku Ssande era gye yazaalidde n’aweebwa ekitanda mu waadi ya Madhivani eya pulayiveeti oluvannyuma lw’okulongoosebwa ku ssaawa 2:45 ez’ekiro ku Ssande.
Black baamulongoosezzaamu omwana omuwala ng’azitowa kkiro bbiri.
Yaweereddwa akasenge nnamba 15 gye baamuggye ku Mmande nga yeebisse mu maaso okwewala ebifaananyi by’abamawulire ne bamutwala mu kasenge nnamba 9 kubanga kano (nnamba 15) bakabaddemu abantu babiri.
Omuwala eyeeyise Grace asoma obusawo mu Nsambya Nurse Training School ye yasoose okubbirako banne ku mukutu gwa Facebook nti: Omwana wa Black mmulabyeko naye simanyi ani kitaawe!
Bbebi Black gwe yazaalidde Omuzungu David Greenhalg nga bw'afaanana
Banne bwe baayongedde okumubuuza oba ddala amawulire gano matuufu kwe kubaanukula nti, “Mugende mu kasenge nnamba 15.”
Omwana wa Black muddugavu enviiri n’engalo kyokka ng’alimu akeeru era nga babbebi bwe babeera.
Omu ku bazaalisa mu ddwaaliro ly’e Nsambya yagambye nti omwana baamuzadde akooye abasawo ne bawalirizibwa okumubikka mu kyuma ekimuyamba okussa wamu n’okwewala okukwatibwa lubyamira.


text:
Nabbingo
Klezia y’e Nabbingo yeetaaga obukadde 200 ku ddyo ye bwanamukulu w’ekigo.
Bya MATHIAS MAZINGA
ABAKRISTU b’ekigo ky’e Nabbingo batandise omulimo gw’okuddaabiriza n’okugaziya Klezia yaabwe eya Our Lady of Visitation eyazimbibwa Omusosodooti Omufalansa , Pere Bec, mu 1942.
Mu kwetegekera okukuza emyaka 75, Abakristu batandikidde ku mulimu gwa Klezia eno efunze olw’abakkiriza okweyongera n’okuba nti etonnya. Ssaabakristu w’ekifo kino Andrew Kasule enteekateeka zonna azoogerako bwati: Ekigo kino mu kwetegekera ekijaguzo eky’emyaka 75, twasalawo Klezia tugiddaabirize, ekijaguzo kisange ng’etemagana.
Abakristu baali baagala Klezia emenyebwe, wabula oluvannyuma ne kisalibwawo nti tugiteekeko bisiikirize eby’olubeerera wabweru waayo, Abakristu mwebaanatuulanga, ate ne basobola bulungi okwetaba mu kitambiro kya mmisa, nga basinziira ku ntimbe”.
Ye omuwanika w’ekigo,Fred Kabuye agamba:
Ekyagendererwa mu butamenya Klezia, kwe kukuuma ebyafaayo byayo. Klezia eno yazimbibwa ng’egoberera ppulaani eya Klezia emu eri mu Yeruzalemu; mu nsi yonna Klezia ezifaanana bwe ziti ziri bbiri zokka. Awo nno ngoggyeeko eky’okugisomeramu, Klezia eno kintu kya bulambuzi.
Mu ngeri y’okugikuuma, twetaaga ensimbi ezisoba mu bukadde 200. Tutandiseeko ng’akasolya kamaze
okuggyibwako amategula amakadde, ne kuteekebwako amapya.
Omulimo nga guwedde, Klezia ejja kuba esobola okutuuza Abakristu nga 1,000 kuba kati etuuza 500”. Bwanamukulu w’ekigo kino, Fr. Deogratius Bukenya asabye abantu bonna ab’omwoyo omulungi, okudduukirira omulimu guno nga bawaayo obuyambi bw’ensimbi.
“Nneebaza bonna abawaddeyo ensimbi okulaba nti Klezia yaffe tugiddaabiriza. Wabula twongera okusaba abantu bonna ab’omwoyo omulungi, okutudduukirira n’obuyambi bw’ensimbi, omulimu tusobole okugumaliriza.”


text:
Minisita Banyenzaki ne bamakanika
GAVUMENTI esabye bamakanika okwegatta basobole okuyambibwa ng’ebawola ssente bakole ku bizibu byabwe.
Bino byayogeddwa minisita avunaanyizibwa ku kulondoola ebyenfuna, Henry Banyenzaki bwe yabadde atongoza ekibiina omwegattira ba makanika ekya Kampala Mechanics Association mu kisaawe e Wankulukuku wiiki ewedde.
Yagambye nti mu kiseera kino, bamakanika bandirowoozezza ku kufuna ttaka ddene okuva mu KCCA kwe bayinza okuteeka galagi nga bwe kyali ku basuubuzi ba sipeeya ewa Kisekka.
Yategeezezza nti gavumenti okudduukirira ekibiina kyabwe, amaanyi ge banaalaga kwe bajja okusinziira okubawola.
Ssentebe w’ekibiina, Bonny Kasibante yagambye bali mu bweraliikirivu olw’okutya nti ne galagi mwe bakolera nazo zandigobwa mu Kampala.


text:
Kampala
Bya Dickson Kulumba
ANN NASSUUNA, bbaasa w’essomero ly’e Ndejje S.S. e Luweero omulimu gwa ofiisi agwongeddeko obulimu n’obulunzi.
Nassuuna amaka ge gali Kakiri era eno gy’akolera obulimi n’obulunzi. Ennaku ezisinga abeera ku ssomero awaka adda ku Lwakutaano ate naddayo ku Mmande. Emirimu gye okutambula obulungi alina abakozi abamuyamba.
Okulima
“Nnina yiika z’emmwaanyi munaana e Kabagano, endala munaana e Nkambo- Ndejje e Luweero
Okuva obuto nnalabanga bazadde bange nga balima era mwe baggyanga ssente ezaatuweerera.
Bwe twakula taata buli mwana yamuwa ekibanja era ekyange ne nsimbako emmwaanyi kuba nalaba nga zirimu ssente.
Saalina ndokwa mukwano gwa taata Mukiibi eyali omulimi w’emmwaanyi ye yazimpa.
Mu kusooka emmwaanyi ze nakungulanga nga nziguza Mw. Mukiibi kuba yalina ekyuma ekikuba kase. Bwe nakizuula nti mu kase mwe muli ssente ne ntandika okuzitunda nga mmaze kuzikuba.
Ennimiro okulabika obulungi nnalina okugiriikiriza. Nasalawo okutandika okulunda okufuna ebigimusa.
Nassuuna ngawa enkoko amazzi
Ate mu biyumba by’enkoko nzisaamu okukuta bwe nkubye ku mmwaanyi ate bwe bukaddiwa nga mbutwala mu nnimiro okugimusa ettaka.
Okwongera okugaziya emirimu nagenda mu bbanka ya Centenary ne nneewola. Ku ssente zino nayongera ne ngulako ettaka e Nkambo- Ndejje kuno nninako yiika munaana ez’emmwaanyi, kalittunsi, gonja w’ekika kya fia n’ebirala.
Kyenzudde ku mmwaanyi naddala mu kitundu ky’e Kabagano, engeri ettaka gye lirimu oluyinjayinja, ku musana emmwaanyi zifuuka birerya. Nziteekamu emiti ezigiwa ku kisiikirize.
Okulwanyisa obulwadde obuzikaza ekikolo ekiba kirumbiddwa nkisigula okumpi ne nsimbawo empya.
Okulunda
Nnatandika n’enkoko 300 wabula kati mpeza 13,000 e Kakiri, embizzi n’ente.
Enkoko
Emmere y’enkoko mu kusooka nagulanga ntabule. Oluusi enkoko nga tezibiika nnyo ate nga ne sayizi ntono ne nsalawo okugyetabulira ne nkakasa nti ntaddemu ebirungo mu bipimo ebituufu.
Enkoko ze nnina buli lunaku nkung’anya ttule z’amagi 31. Bwe zeesala nfuna 27. Ate n’amagi manene.
Bye nnunda okuba ebiOkulambula ramu obulungi nnina omusawo abirabirira bwe biba birwadde abijjanjaba.
Embizzi
Mu kulunda embizzi, natandika n’embizzi nnya (4) nga zonna nkazi ng’olulyo lwe luno olw’ezaffe enganda, oluvannyuma twafuna ennume okuva e Ntebe. Nsussa 20 naye saagala kubeera na nnyingi era buli zizaalibwa nga nzitunda lwakuba nti ekifo we nzirundira nkyalina kitono.
Obuzibu bwensanga kwe kufuna obudde obwokukwataganya emirimu gyange ku ssomero wamu n’egy’obulimi. Era olunaku lwokka lwennina okugirambula lwa Ssande.
Nsobodde okuweerera abaana abasinga bamaze yunivasite, okulabirira amaka.
Njagala mu maaso eyo okwongera okulunda enkoko ku ttaka lyange mu kyalo ziwerere


text:
Omuwala w’entumbwe enyirira.
Buli mukazi ayagala okuba n’amagulu n’entumbwe enyirira. Micheal Ntambi owa Body Essence Gym ku Kampala Road agamba nti buli mukyala asobola okuba n’entumbwe enyirira singa agoberera bino buli lunaku:
Kola dduyiro omusaamusaamu kisobozese ebinywa by’amagulu okwegolola obulungi n’omusaayi okutuuka obulungi mu magulu. Kino kiyamba okuziyiza ebinywa okwekwata oba amagumba okukosebwa. Dduyiro omutonotono gw’osobola okukola mulimu, okuzina, okuwuga, okubuuka omugiwa. Bino oyinza okubikola ku makya n’olweggulo.
Ntambi agamba nti buli lwomala okukola dduyiro ono olina okuwummulamu kisobozese okukkakkanya engeri omutima gye gukubamu n’entunnunsi.
Kola dduyiro ng’ositula ebitundu byo ebyawansi ng’okusitama nga bwoyimuka, weebake kyabugazi owanike amagulu oba okugawanika mu bbanga nga bwe bagasindika obale emirundi 12. Dduyiro ono olina okuba n’omuntu omulala akuyambako ng’omukola.
Bino biyamba okugolola amagulu, obukongovvule, ennyingo, ebigere n’ebinywa byonna ebiri mu magulu okusobola okulabika obulungi.
Oyinza okuddukira ku kasozi, kalinnye nga bw’okkirira okutuusa bw’okoowa. Kikole buli lunaku ku makya n’olweggulo. Kijja kukyamba okukuuma enkula y’amagulu go nga nnungi ne gasigala nga galabika bulungi ate nga bw’osala n’obuzito.
Nnyiikira okunywa ennyo amazzi buli lunaku kuba buli lw’oganywa kiyamba ebinywa by’amagulu okwemiima ekireetera amagulu okulabika obulungi n’okunyirira. Ebinywa bwe birebera ennyama y’oku magulu nayo erebera ne galabika bubi.
Nyiikira okulya obulungi buli lunaku naddala ebibala, enva endiirwa, ebyennyanja, ebinyeebwa,entungo, ebinazi, mukene n’ebirala kuba mulimu amazzi n’omuzigo ebiyamba okunyiriza olususu lw’amagulu, okugumya amagumba okuzimba n’okugumya ebinywa by’amagulu ne galabika obulungi.
Weewale okulya ennyo emmere ensiike, omwenge, ebyokunywa ebikolere, sukaali n’emmere enkolerere endala biyinza okuviirako amagulu go okulabika obubi.
Ntambi akkaatiriza nti buli lw’okola dduyiro ow’amaanyi kakasa nti oyambibwako omukugu kuba dduyiro ow’amaanyi ayinza okukosa amagumba omusaayi okwekwata n’ebinywa okwesiba.
Weewale okutambuza engatto ez’obukondo obuwanvu okumala ebbanga eddene kuba bukakaalukanya ebinywa n’amagumba g’amagulu ekigaleetera okumera obutumbugulu.


text:
Kampala
Bya Mumansa
BWE kiba nga Dayirekita Jennifer Musisi atandise okukaabya Loodi Meeya Lukwago amaziga aga jjulujulu, abali ku kaweefube w’okutabaganya abakulu abo munuune ku vvu muwummule! Ebintu si birungi!
Ezziga ly’ekisajja liva wala, naye Meeya Lukwago yakaabidde ku mukolo gw’abasuubuzi b’akatale ka Kisekka bwe yalabye nga Jennifer agumuziriridde n’abataawo.
Bagamba nti ekisigula ennyana kiva mu kibeere. Ne Dayirekita Jennifer okutuuka okuziririra Meeya omukolo, yamaze kukwata mu kibeere kya nte, n’alaba ng’amata mwegali.
Anti ne mukama we Pulezidenti Museveni yabadde yaakakakasa engereka y’emisaala gya KCCA mwe yagonnomoledde ku Dayirekita Jennifer omusaala ogw’obukadde 38 be ddu, nga ye Meeya Lukwago abuuseeyo n’obukadde 16 bwokka.
Sso ng’ate n’ekyatwala Lukwago mu mbuga z’amateeka yayagala kitaputibwe nti obuyinza obufuga Kampala Meeya y’abulina sso si Dayirekita.
Naye bunaaba buyinza nnabaki obwo bwe kinaaba nri Jennifer omusaala gw’afuna gukubisa mu gwa Meeya (mukama we) emirundi ebiri n’ekitundu?
Kubanga ne bw’aba mukazi ow’ewuwo, ne kiba nti bwe mufuna emisaala, ogugwe gukubisa mu gugwo emirundi ebiri n’ekitundu, oyo aba akyakulabamu kaki okuggyako okukuziririra emikolo n’okukukaabya aga jjulujulu?
Ebintu si birungi kubanga ne Bannakampala batuuse okudwadwalikana. Kati batandise okwebuuza kiki ekyagendererwa Meeya wa Kampala iokumukubamu ekiraka eky’okumuteekako dayirekita? Kiki ekyagendererwa, kulwanyisa nkoko mpanga n’ensenyi nandiki kubateekawo balwanire obuyinza gyo emirimu gy’okukulaakulanya ekibuga gisannyalale?
Palamenti ye kazaalabulwa, kubanga ye yayisa etteeka erissaawo Dayirekita ne Meeya bombi okufuga Kampala. Ate era Palamenti ye yayisa n’engereka y’emisaala gya KCCA, Dayirekita mw’ayisiza olugaayu mu Loodi Meeya nga Meeya aweereddwa omusaala ogutali gwa kiroodi!
Kyewuunyisa okuba nga Palamenti kazaalabulwa essizzaawo bussa maaso ng’abakulu be yassaawo okufuga Kampala emirimu gibalemeredde bali mu kulwanira buyinza.
Palamenti esirise naye byo ebintu byongera kuba bubi. Loodi Meeya yeekyaye n’atuuka n’okuggalawo enkiiko eziteeseza Kampala ng’ayagala bamale okuggwa eggayang’ano ne Dayirekita.
Ne Dayirekita ky’akoze kwe kujeemesa abakiise b’enkiiko za Kampala, n’abagamba nti oba Meeya enkiiko aziggaddewo, ye Jennifer ajja kuziggulawo alabe oba embwa eneenywa ku luseke!
Era awo Ddwaddwaddwa Mumansa we nkikinalira ne mbuuza nti lwaki aba Palamenti musirise busirisi? Mulinda embwa emale kunywa ku luseke olwo mulyoke mubeeko kye mukola okulippulula Meeya ne Dayirekita abalippaganye?
Aba palamenti muli ku ki? Lwaki omukazi asoonookerezza Ssaalongo n’amukuba awabi kyokka mmwe ne mudda mu nseko okuseka? Museka ki!


text:
FUFA, yannyiizizza olw’okulemererwa okusendasenda URA FC egende e Mali gye yabadde erina okudding’anira ne Djoliba FC mu mpaka za Orange CAF Champions League!
Abakungu ba FUFA abasinga beebase olw’endowooza egamba nti, “FUFA yeemalira ku Cranes ne ttiimu z’eggwanga endala sso si kiraabu.”
CAF, yakakasa URA nti tewaali kigenda kubatuukako singa bagenda e Mali kyokka URA teyamatira ate ne FUFA n’etassaamu maanyi okulaba nga bagenda.
Omwogezi wa FUFA, Rogers Mulindwa kye yakoze kwe kugamba nti bo nga FUFA bagenda kuwolereza URA. Nneewuunyizza omwogezi wa FUFA omulamba obutamanya nti okulemererwa kwa URA okukiika kigenda kusinga kukosa FUFA.
FUFA nga ssenkulu w’omupiira, yandibadde nsaale mu kumatiza URA kubanga wadde nga mu Mali waabaddeyo obutabanguko, emiipira gibadde gisambibwa.Simba SC bwe yalemererwa okukiika olw’okubulwa doola 10,000 ogw’omusingo, FUFA yeesulirayo gwa nnagamba.
Bunnamwaya nayo bwe yalemwa, kiraabu yeekwasa FUFA nti yawaayo ebigikwatako kikeerezi era omuwandiisi waayo Haruna Kyobe yalumba akulira emirimu mu FUFA, Edgar Watson olw’ekikolwa ekyo.
Ekiseera kituuse Mujib Kasule ne Moses Magogo muwabule bannammwe mu FUFA kubanga emirimu gyammwe tegikoma ku Cranes ne ttiimu z’eggwanga ento zokka wabula muteekeddwa n’okuyamba ku kiraabu ezigenda okukiika.
N’okutuusa kati tewali amanyi lwaki Bunnamwaya ne Simba tezaayambibwa zisobole okukiika era tewali wa FUFA asobola kunnyonyola lwaki URA yatidde okugenda e Mali.
FUFA, okulindanga Cranes yokka tekimala era bw’eba ekyayagala obuwagizi bwange erina okukyusaamu etubuulire ekituufu lwaki tefa ku kiraabu ku ssaawa y’okukiika.
kateregaya@yahoo.com 0782077016/0701077016